
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _Αρ. Φύλλου 198 


ΝΟΜΟΣ ΥΠ’ΑΡΙΘ. 2636 

Σύσταση εταιριών για την οργάνωση καλλιτεχνικών εκδη¬ 
λώσεων και για τη διαχείριση της περιουσίας του Ε. Ο. Τ. , 
σύσταση Εθνικού Συμβουλίου Τουρισμού και τροποποι¬ 
ήσεις της νομοθεσίας για τον τουρισμό. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

Σύσταση ανώνυμης εταιρίας 
για την οργάνωση καλλιτεχνικών εκδηλώσεων 

Άρθρο 1 

Σύσταση - επωνυμία - σκοπός - διάρκεια - έδρα 

1. Συνιστάται ανώνυμη εταιρία με την επωνυμία ΕΛ¬ 
ΛΗΝΙΚΟ ΦΕΣΤΙΒΑΛ, ΑΝΩΝΥΜΟΣ ΕΤΑΙΡΙΑ - . 

2. Η εταιρία λειτουργεί χάριν του δημόσιου συμφέ¬ 
ροντος κατά τους κανόνες της ιδιωτικής οικονομίας 
και διέπεται από τις διατάξεις του κ.ν. 2190/1920, όπως 
αυτός κάθε φορά ισχύει, πλην αν ορίζεται διαφορετικά 
στον παρόντα νόμο. 

3. Η διάρκεια της εταιρίας είναι τριάντα (30) έτη από 
την έναρξη ισχύος του παρόντος. Έδρα της εταιρίας 
ορίζεται με το καταστατικό δήμος του νομού Αττικής. 

4. Σκοπός της εταιρίας είναι: 

α) η οργάνωση και εκμετάλλευση μουσικών, θεατρικών 
και άλλων καλλιτεχνικών εκδηλώσεων, που συμβάλλουν 
στην τουριστική ανάπτυξη, β) η έκδοση και η διάθεση 
εντύπων, βιβλίων και άλλων εκδόσεων, καθώς και η 
παραγωγή και η διάθεση οπτικοακουστικών μέσων με 
θέματα που αφορούν την προβολή των καλλιτεχνικών 
εκδηλώσεων. 

Άρθρο 2 

Μετοχικό κεφάλαιο - Μετοχές 

1. Το μετοχικό κεφάλαιο της εταιρίας ορίζεται στο 
ποσό των εκατό εκατομμυρίων (100.000.000) δραχμών, 

το οποίο αναλαμβάνεται εξ ολοκλήρου από τον Ελληνικό 
Οργανισμό Τουρισμού (Ε.Ο.Τ.). Το κεφάλαιο αυτό κα¬ 
ταβάλλεται από τον Ελληνικό Οργανισμό Τουρισμού 
(Ε.Ο.Τ.) μέσα σε δύο μήνες από τη δημοσίευση του 
καταστατικού της εταιρίας. 

2. Το κεφάλαιο της εταιρίας διαιρείται σε 20 ονομα¬ 
στικές και μη μεταβιβάσιμες μετοχές, ονομαστικής αξίας 
5.000.000 δραχμών της καθεμιάς. 

3. Ο Ε.Ο.Τ. εκπροσωπείται στη γενική συνέλευση της 
εταιρίας από νόμιμα εξουσιοδοτημένο από το διοικητικό 
συμβούλιο του Ε.Ο.Τ. πρόσωπο, το οποίο ψηφίζει σύμ¬ 
φωνα με τη σχετική απόφαση του Δ.Σ.. 

•Αρθρο 3 

Διοικητικό συμβούλιο - Γενικός διευθυντής 

1. Η εταιρία διοικείται από επταμελές διοικητικό συμ¬ 
βούλιο. Από αυτά ένα μέλος εκλέγεται από τη γενική 
συνέλευση, τρία (3) διορίζονται από τον Υπουργό Α¬ 
νάπτυξης και τρία (3) από τον Υπουργό Πολιτισμού. 

2. Η θητεία του διοικητικού συμβουλίου είναι τριετής 
(3ετής) και παρατείνεται κάθε φορά μέχρι την εκλογή 
νέου διοικητικού συμβουλίου από την πρώτη μετά τη 
λήξη της θητείας του τακτική γενική συνέλευση. Η 
θητεία του πρώτου διοικητικού συμβουλίου ορίζεται μέχρι 
την ημέρα που συνέρχεται η πρώτη τακτική γενική 
συνέλευση των μετόχων, η οποία πραγματοποιείται μέσα 
στο πρώτο εξάμηνο από τη λήξη της πρώτης εταιρικής 
ΧΡήσης. 

3. Το διοικητικό συμβούλιο προσλαμβάνει γενικό διευ¬ 
θυντή με σύμβαση ορισμένου χρόνου διάρκειας τριών 
(3) ετών και καθορίζει τις αρμοδιότητες του. Ο γενικόν 
διευθυντής πρέπει να είναι πτυχιούχος Α.Ε.Ι., να έχε. 
εμπειρία στην οργάνωση καλλιτεχνικών εκδηλώσεων, 
επιχειρηματική πείρα και διοικητικές ικανότητες και να 
γνωρίζει άριστα τουλάχιστο μια ξένη γλώσσα, κατα 
προτίμηση την αγγλική. Η αμοιβή του γενικού διευθυντή 
καθορίζεται με απόφαση του διοικητικού συμβουλίου τη ; 
εταιρίας, που εγκρίνεται με κοινή απόφαση των Υπουρ¬ 
γών Οικονομικών και Ανάπτυξης. 

Άρθρο 4 

Πόροι της εταιρίας 

Η εταιρία έχει τους εξής πόρους: 
α. τα έσοδα από την περιουσία της 
β. τα έσοδα από την παροχή υπηρεσιών, από τη 
διάθεση προϊόντων και από την εν γένει δραστηριότητα 
της εταιρίας 

γ. ετήσια οικονομική ενίσχυση, που εγγράφεται στον 
τακτικό προϋπολογισμό του Υπουργείου Ανάπτυξης ή 
του Ε.Ο.Τ. και είναι αναγκαία για την πραγματοποίηση 
των σκοπών της εταιρίας 

δ. χρηματοδοτήσεις από τον Προϋπολογισμό Δημο¬ 
σίων Επενδύσεων και τους προσαρτώμενους σε αυτόν 
ειδικούς προϋπολογισμούς 

ε. χρηματοδοτήσεις από προγράμματα της Ευρωπαϊ¬ 
κής Ένωσης και άλλων διεθνών οργανισμών 
στ. επιχορηγήσεις, δωρεές, χορηγίες, κληρονομιές 
και κληροδοσίες νομικών ή φυσικών προσώπων, ημε¬ 
δαπών ή αλλοδαπών 
ζ. κάθε άλλο νόμιμο πόρο. 

Άρθρο 5 

Καταστατικό - Εποτττεία 

1. Με απόφαση του Υπουργού Ανάπτυξης, που δη¬ 
μοσιεύεται στην Εφημερίδα της Κυβερνήσεως. καταρ¬ 
τίζεται το προβλεπόμενο από το άρθρο 2 του κ.ν. 
2190/1920 καταστατικό της εταιρίας. Με το καταστατικό 
ρυθμίζονται τα θέματα που αφορούν την επωνυμία, την 
έδρα, το μετοχικό κεφάλαιο, την αύξηση και τη μείωση 
του μετοχικού κεφαλαίου, την έκδοση των μετοχών και 
των προσωρινών· τίτλων, τα δικαιώματα των μετόχων, 
τη σύγκληση, τη συγκρότηση, τη λειτουργία και τις 
αρμοδιότητες της γενικής συνέλευσης και του διοικη¬ 
τικού συμβουλίου, τους ελεγκτές, την εταιρική χρήση, 
τη διανομή των κερδών, τις ετήσιες οικονομικές κατα¬ 
στάσεις, τη λύση και την εκκαθάρισή της, την πρώτη 
εταιρική χρήση, το πρώτο διοικητικό συμβούλιο, τους 
πρώτους, τακτικό και αναπληρωματικό, ελεγκτές και 
κάθε άλλο σχετικό θέμα που προβλέπεται από την 
κείμενη για τις ανώνυμες εταιρίες νομοθεσία. 

2. Το καταστατικό της εταιρίας μπορεί να τροπο¬ 
ποιείται και να κωδικοποιείται με απόφαση της γενικής 
συνέλευσης της εταιρίας, που εγκρίνεται με απόφαση 
του Υπουργού Ανάπτυξης και δημοσιεύεται στην Εφη¬ 
μερίδα της Κυβερνήσεως. 

3. Ελεγκτές της εταιρίας ορίζονται ορκωτοί ελεγκτές. 

4. Η εποπτεία της εταιρίας που προβλέπεται από τη 
νομοθεσία για τις ανώνυμες εταιρίες ασκείται από τον 
Υπουργό Ανάπτυξης. 

5. Σττς συμβάσεις, οποιοσδήποτε μορφής, μεταξύ 
Ε.Ο.Τ. και εταιρίας δεν έχουν εφαρμογή οι διατάξεις 
του άρθρου 23α του κ.ν. 2190/1920. 

Άρθρο 6 

θέματα προσωπικού - Εσωτερικοί κανονισμοί 

1. Το προσωπικό, που προσλαμβάνεται στην εταιρία, 
απασχολείται με σύμβαση εργασίας ιδιωτικού δικαίου 
και διέπεται από τις διατάξεις της εργατικής νομοθεσίας. 
Για την πρόσληψη του προσωπικού έχουν εφαρμογή οι 


διατάξεις της παρ. 3 του άρθρου 1 του ν. 2527/1997. 

2. Με απόφαση του διοικητικού συμβουλίου της ε¬ 
ταιρίας, που εγκρίνεται με κοινή απόφαση των Υπουργών 
Εσωτερικών, Δημόσιας Διοίκησης και Αποκέντρωσης, 
Ανάπτυξης και Οικονομικών καταρτίζεται εσωτερικός 
κανονισμός λειτουργίας αυτής. Με τον εσωτερικό κα¬ 
νονισμό λειτουργίας ρυθμίζονται τα εξής: 

α) η οργάνωση, η λειτουργία και η διάρθρωση των 
υπηρεσιών της εταιρίας, 

β) η κατανομή των αρμοδιοτήτων στις υπηρεσίες της, 
γ) ο αριθμός των θέσεων του προσωπικού και η 
κατανομή τους στις διοικητικές μονάδες της εταιρίας, 
καθώς και ο αριθμός των θέσεων του νομικού συμβούλου 
και των δικηγόρων, οι οποίοι συνδέονται με την εταιρία 
με σχέση έμμισθης εντολής και αποτελούν το κύριο 
προσωπικό του Γραφείου του Νομικού Συμβούλου, 
δ) τα προσόντα, οι όροι πρόσληψης, εργασίας και 
αμοιβής και η βαθμολογική και μισθολογική εξέλιξη του 
κάθε φύσης προσωπικού, 
ε) το πειθαρχικό δίκαιο του προσωπικού. 

3. Με απόφαση του Υπουργού Ανάπτυξης και του 
οικείου υπουργού και ύστερα από γνώμη του διοικητικού 
συμβουλίου της εταιρίας, επιτρέπεται να αποσπώνται 
στην εταιρία μόνιμοι ή με σύμβαση εργασίας ιδιωτικού 
δικαίου αορίστου χρόνου υπάλληλοι που υπηρετούν 
στον Ε.Ο.Τ., το Υπουργείο Ανάπτυξης ή σε υπηρεσίες 
και φορείς του δημόσιου τομέα. Η απόσπαση γίνεται 
ύστερα από σχετική αίτηση του υπαλλήλου. Η διάρκεια 
της απόσπασης μπορεί να ορίζεται μέχρι τρία έτη και 
μπορεί να παρατείνεται μέχρι άλλα τρία έτη . Ο χρόνος 
της απόσπασης θεωρείται ως χρόνος πραγματικής υ¬ 
πηρεσίας του υπαλλήλου στην οργανική του θέση για 
κάθε συνέπεια. Οι αποσπώμενοι στην εταιρία λαμβάνουν 
από την εταιρία το σύνολο των αποδοχών τους με τα 
κάθε είδους επιδόματα, γενικά ή ειδικά, της οργανικής 
τους θέσεως. Με απόφαση του διοικητικού συμβουλίου, 
που εγκρίνεται με κοινή απόφαση των Υπουργών Οι¬ 
κονομικών και Ανάπτυξης, είναι δυνατή η χορήγηση σε 
αυτούς και ειδικής μηνιαίας αποζημίωσης. 

4. Επιτρέπεται επίσης η διάθεση στην εταιρία δικη¬ 
γόρων του Ε.Ο.Τ. που απασχολούνται με πάγια αντι¬ 
μισθία για την αντιμετώπιση δικαστικών και εξωδικων 
υποθέσεών της. Η διάθεση γίνεται, ύστερα από αίτησή 
τους, με απόφαση του Υπουργού Ανάπτυξης, ύστερα 
από γνώμη των διοικητικών συμβουλίων του Ε.Ο.Τ. και 
της εταιρίας και δεν μπορεί να υπερβαίνει τα τρία έτη 
που μπορεί να παραταθεί μέχρι τρία έτη. Ο χρόνος 
υπηρεσίας των δικηγόρων στην εταιρία λογίζεται για 
όλες τις συνέπειες ως πραγματική υπηρεσία στην ορ¬ 
γανική τους θέση. Με απόφαση του διοικητικού συμ¬ 
βουλίου, που εγκρίνεται με κοινή απόφαση των Υπουρ¬ 
γών Οικονομικών και Ανάπτυξης, είναι δυνατή η χορή¬ 
γηση σε αυτούς και ειδικής μηνιαίας αποζημίωσης. 

5. Το διοικητικό συμβούλιο της εταιρίας μπορεί με 
απόφασή του να αναθέτει το χειρισμό δικαστικών και 
εξωδίκων υποθέσεων στην ημεδαπή ή στην αλλοδαπή, 
σε δικηγόρους, οι οποίοι δεν ανήκουν στο κύριο προ¬ 
σωπικό του Γ ραφείου Νομικού Συμβούλου της εταιρίας 
και οι οποίοι διαθέτουν εξειδϊκευση και πείρα στις 
υποθέσεις που τους ανατίθενται. Η αμοιβή αυτών των 
δικηγόρων προσδιορίζεται με την ίδια ως άνω απόφαση 
με βάση την ελεύθερη συμφωνία των ενδιαφερομένων. 

Άρθρο 7 

Προνόμια 

1. Η ανάθεση από την εταιρία των καλλιτεχνικών 
εκδηλώσεων σε φορείς, καλλιτεχνικά συγκροτήματα, 
μεμονωμένους καλλιτέχνες και ειδικευμένες εταιρίες 
επιτρέπεται να γίνεται, κατά παρέκκλιση των κείμενων 
διατάξεων, με απόφαση του διοικητικού συμβουλίου, 
ύστερα από απευθείας διαπραγματεύσεις. Οι διατάξεις 
της παρ. 10 του άρθρου 13 του ν. 2238/1994 (ΦΕΚ 17 
Α ) εφαρμόζονται από την ημερομηνία κατάργησης των 
υπηρεσιών του άρθρου 10 παρ. 1 στην εταιρία, αντί 
του Ε.Ο.Τ.. 

2. Η εταιρία απολαμβάνει των προνομίων του ΕΌ.Τ., 
που προβλέπονται στις διατάξεις της παρ. 12 του 
άρθρου 1 του ν. 2160/1993, της παρ. 2 του άρθρου 7 
του ν.δ. 496/1974 (ΦΕΚ 204 Α) και της παρ. 2 του 
άρθρου 3 της υ.α. 2328/1983 του Υπουργού Προεδρίας 
της Κυβέρνησης (ΦΕΚ 101 Β'). 

Οι απαιτήσεις της εταιρίας κατά τρίτων βεβαιώνονται 
και εισπράττονται σύμφωνα με τις διατάξεις του Κώδικα 
Είσπραξης Δημοσίων Εσόδων (Κ.Ε.Δ.Ε.), όπως εκάστοτε 
ισχύει. 

Άρθρο 8 

Έργα, προμήθειες, μισθώσεις - εκμισθώσεις 
και αγοραπωλησίες 

1. Με κανονισμούς που καταρτίζονται από το διοι¬ 
κητικό συμβούλιο της εταιρίας και εγκρίνονται με από¬ 
φαση του Υπουργού Ανάπτυξης, που δημοσιεύεται στην 
Εφημερίδα της Κυβερνήσεως, καθορίζονται οι όροι και 
οι διαδικασίες ανάθεσης μελετών και εκτέλεσης έργων 
και εργασιών, προμηθειών κινητών πραγμάτων και ε¬ 
ξοπλισμού και συναφών εργασιών, αγορών ακινήτων, 
ανταλλαγών και πωλήσεων κινητών και ακινήτων πραγ- 
υάτων και μισθώσεων, εκμισθώσεων και γενικά παρα¬ 
χωρήσεων χρήσης και κάθε άλλου ενοχικού ή εμπράγ- 
υατου δικαιώματος σε περιουσιακά στοιχεία της εταιρίας. 

2. Μέχρι την έκδοση των πιο πάνω κανονισμών 
εφαρμόζονται ανάλογα οι αντίστοιχες διατάξεις που 
ισχύουν για τον Ε.Ο.Τ.. 

Άρθρο 9 

Σχέσεις της εταιρίας με το Υπουργείο Πολιτισμού 

1. Η εταιρία βαρύνεται με τις δαπάνες συντήρησης, 
καθαριότητας και ευπρεπισμού των αρχαιολογικών ή 
άλλων χώρων που ελέγχονται από το Υπουργείο Πο¬ 
λιτισμού και η χρήση τους παραχωρείται κατά την 
κείμενη νομοθεσία στην εταιρία για την άσκηση των 
δραστηριοτήτων της. Το ύψος των δαπανών και το είδος 
των εργασιών καθορίζονται με κοινή απόφαση των Υ¬ 
πουργών Ανάπτυξης και Πολιτισμού, ύστερα από γνώμη 
του Κεντρικού Αρχαιολογικού Συμβουλίου. 

2. Η εταιρία μπορεί να συνάπτει με το Υπουργείο 
Πολιτισμού και τους φορείς που εποπτεύονται και χρη¬ 
ματοδοτούνται από αυτό συμβάσεις συνεργασίας, με 
τις οποίες ρυθμίζονται όλα τα σχετικά ζητήματα. 


Άρθρο 10 

Κατάργηση υπηρεσιών - Ένταξη προσωπικού 

1. Τρεις μήνες μετά τη δημοσίευση του καταστατικού 
της ως άνω εταιρίας καταργούνται η υπηρεσία αυτε¬ 
πιστασίας Υπηρεσία Τουριστικών Εκδηλώσεων* (Υ.Τ.Ε.). 
το Τμήμα Τουριστικών Εκδηλώσεων και η Διεύθυνση 
Καλλιτεχνικών και Τουριστικών Εκδηλώσεων του Ε.Ο.Τ.. 

2. Το προσωπικό που υπηρετεί με σύμβαση ιδιωτικού 
δικαίου αορίστου χρόνου και έχει προσληφθεί για την 
εξυπηρέτηση των αναγκών της παραπάνω καταργού- 
μενης υπηρεσίας αυτεπιστασίας του Ε.Ο.Τ. (Υ.Τ.Ε.) σε 
θέσεις προσωπικού που έχουν συσταθεί σε εφαρμογή 
των διατάξεων της παρ. 2 του άρθρου 3 της υ.α. 
32782/10-18.5.1968 (ΦΕΚ 243 Β') μεταφέρεται αυτοδί¬ 
καια με την κατάργηση των ως άνω υπηρεσιών στην 
εταιρία. Κατ' εξαίρεση όσοι από το προσωπικό αυτό 
υπηρετούσαν την 31.12.1995 στις κεντρικές υπηρεσίες 
του Ε.Ο.Τ. και εξακολουθούν κατά την έναρξη ισχύος 
του παρόντος να υπηρετούν σ αυτές, με συνολικό 
χρόνο υπηρεσίας σ' αυτές τουλάχιστον τρία έτη, πα¬ 
ραμένουν, εφόσον το επιθυμούν, στον Ε.Ο.Τ. και ε¬ 
ντάσσονται με απόφαση του Γενικού Γραμματέα Ε.Ο.Τ. 
σε συνιστώμενες με την ίδια απόφαση προσωποπαγείς 
θέσεις με την ίδια σχέση εργασίας και με την ίδια ή 
συναφή ειδικότητα. 

3. Για τη μεταφορά του προσωπικού της προηγούμενης 
παραγράφου εκδίδεται διαπιστωτική πράξη του Γ ενικού 
Γραμματέα του Ε.Ο.Τ.. Το προσωπικό αυτό εξακολουθεί 
να διέπεται από το ίδιο εργασιακό καθεστώς, στο οποίο 
υπαγόταν πριν από τη μεταφορά του, η δε εταιρία 
λογίζεται ως διάδοχος εργοδότρια για όλες τις συνέ¬ 
πειες. 

4. Το ως άνω προσωπικό επιλέγει αν θα εξακολουθήσει 
να υπάγεται στα ασφαλιστικά ταμεία κύριας και επικου¬ 
ρικής ασφάλισης και πρόνοιας του Ε.Ο.Τ. ή θα υπαχθεί 
στα αντίστοιχα ταμεία της νέας του υπηρεσίας. Αν ο 
εργαζόμενος δεν ασκήσει το δικαίωμα επιλογής μέσα 
σε δύο μήνες από την έκδοση της διαπιστωτικής πράξης 
για τη μεταφορά του, θεωρείται ότι επιλέγει τα ασφα¬ 
λιστικά ταμεία της νέας του υπηρεσίας. Μέχρι την 
ολοκλήρωση της επιλογής, το προσωπικό παραμένει 
ασφαλισμένο στα ασφαλιστικά ταμεία που υπαγόταν 
πριν από τη μεταφορά του. 

Άρθρο 11 

Υφιστάμενες δικαιοπραξίες, εκκρεμείς 
δίκες και διαδικασίες 

1. Η εκτέλεση των κάθε είδους συμβάσεων ή άλλων 
εν γένει δικαιοπραξιών, τις οποίες έχει συνάψει ο Ε.Ο.Τ. 
με οποιοδήποτε φυσικό ή νομικό πρόσωπο μέχρι την 
ημερομηνία κατάργησης των κατά την παρ. 1 του προ¬ 
ηγούμενου άρθρου υπηρεσιών και οι οποίες απορρέουν 
από τη δραστηριότητα αυτών των υπηρεσιών, συνεχί¬ 
ζεται από την εταιρία, η οποία υπεισέρχεται σε όλα τα 
δικαιώματα και τις υποχρεώσεις του Ε.Ο.Τ. που πηγάζουν 
από αυτές. 

2. Εκκρεμείς δίκες για διαφορές που προέρχονται 

από τη δραστηριότητα των καταργούμενων υπηρεσιών 
του Ε.Ο.Τ. συνεχίζονται αυτοδικαίως από την εταιρία. 
Η συζήτηση των δικών αυτών μπορεί να αναβάλλεται, 
ύστερα από αίτηση του Ε.Ο.Τ. ή της εταιρίας. 

3. Εκκρεμείς διαδικασίες προμηθειών, ανάθεσης και 
εκτέλεσης έργων, αγοραπωλησιών, εκμισθώσεων, μι¬ 
σθώσεων και εν γένει παραχωρήσεων, οι οποίες είχαν 
αρχίσει από τις καταργούμενες υπηρεσίες του Ε.Ο.Τ. 
συνεχίζονται και ολοκληρώνονται από την εταιρία με 
τις διατάξεις που έχουν αρχίσει. 

4. Ο κινητός εξοπλισμός, τα εφόδια και τα κάθε 
φύσεως υλικά των ως άνω καταργούμενων υπηρεσιών 
απογράφονται από επιτροπή, την οποία ορίζει ο Γενικός 
Γραμματέας του Ε.Ο.Τ. και μεταβιβάζονται με απόφαση 
αυτού κατά κυριότητα στην εταιρία χωρίς αντάλλαγμα. 

5. Πιστώσεις που έχουν εγγράφει στον προϋπολο¬ 
γισμό του Ε.Ο.Τ. για τη μισθοδοσία του προσωπικού 
που-μεταφέρεται στην εταιρία και γενικά για τη λει¬ 
τουργία των παραπάνω υπηρεσιών που καταργούνται 
μεταφέρονται στην εταιρία με απόφαση του Γενικού 
Γραμματέα Ε.Ο.Τ.. 

ΚΕΦΑΛΑΙΟ Β' 

Σύσταση ανώνυμης εταιρίας γν τη 
διαχείριση της περιουσίας του Ε.Ο.Τ. 

Άρθρο 12 

Σύσταση - επωνυμία - διάρκεια - έδρα 

1. Συνιστάται ανώνυμη εταιρία με την επωνυμία "Α¬ 
ΝΩΝΥΜΗ ΕΤΑΙΡΙΑ ΑΞΙΟΠΟΙΗΣΗΣ ΠΕΡΙΟΥΣΙΑΣ 
Ε.Ο.Τ.". 

2. Η εταιρία λειτουργεί χάριν του δημοσίου συμφέ¬ 
ροντος κατά τους κανόνες της ιδιωτικής οικονομίας 
και διέπεται από τις διατάξεις του κ.ν. 2190/1920, όπως 
αυτός κάθε φορά ισχύει, πλην αν ορίζεται διαφορετικά 
στον παρόντα νόμο. 

3. Η διάρκεια της εταιρίας είναι τριάντα (30) έτη από 
την έναρξη ισχύος του παρόντος. Έδρα της εταιρίας 
ορίζεται με το καταστατικό δήμος του νομού Αττικής. 

Άρθρο 13 
Σκοπός 

1. Σκοπός της εταιρίας είναι η διοίκηση, η διαχείριση 
και η αξιοποίηση της περιουσίας και των επιχειρηματικών 
μονάδων του Ε.Ο.Τ.. 

2. Ως περιουσία του Ε.Ο.Τ. κατά την έννοια του 
παρόντος νοούνται τα εξής περιουσιακά στοιχεία αυτού: 

α. Τα κάθε είδους κινητά και ακίνητα πράγματα, 
συμπεριλαμβανομένου και του εξοπλισμού, τα οποία 
ανήκουν κατά κυριότητα στον Ε.Ο.Τ. ή τελούν υπό τη 
διοίκηση και διαχείριση αυτού ή έχουν μισθωθεί από 
αυτόν ή βρίσκονται στην εκμετάλλευσή του με οποια¬ 
δήποτε άλλη νομική μορφή. 

β. Οι κάθε είδους πόροι και κινητές αξίες, όπως 
χρήματα, καταθέσεις, ομόλογα, μετοχές και εν γένει 
χρεόγραφα σε δραχμές και σε ξένο νόμισμα. 

γ. Τα δικαιώματα βιομηχανικής ιδιοκτησίας, όπως σή¬ 
ματα, επωνυμίες και διακριτικοί τίτλοι, τα δικαιώματα σε 
νέες τεχνογνωσίες και τα δικαιώματα πνευματικής ι¬ 
διοκτησίας. 


δ. Τα περιουσιακά στοιχεία, όπως κινητά, ακίνητα, 
πόροι, κινητές αξίες και δικαιώματα που ανήκουν η 
περιέρχονται σε άλλα νομικά πρόσωπα (Ν.Π.Δ.Δ., ε¬ 
ταιρίες κ.τ.λ.), εφόσον και κατά το μέρος που σε αυτα 
συμμετέχει και ο Ε.Ο.Τ., εμμέσως ή αμέσως. 

3. Ως επιχειρηματικές μονάδες του Ε.Ο.Τ. νοούνται 
οι τουριστικές μονάδες αυτού και ιδίως οι ξενοδοχειακές 
μονάδες και οι μονάδες των ιαματικών πηγών, των 
τουριστικών περιπτέρων, των ακτών, των τουριστικών 
λιμένων, καταφυγίων και αγκυροβολιών τουριστικών σκα¬ 
φών, των χιονοδρομικών κέντρων, των σταθμών θαλα¬ 
μηγών, των σπηλαίων, των τουριστικών καταστημάτων 
και εγκαταστάσεων εν γένει και μέσων τουριστικής 
εξυπηρέτησης κάθε φύσης, οι οποίες ανήκουν κατά 
κυριότητα στον Ε.Ο.Τ. ή τελούν υπό τη διοίκηση και 
διαχείριση αυτού ή έχουν μισθωθεί από αυτόν ή βρί¬ 
σκονται στην εκμετάλλευση του με οποιαδήποτε άλλη 
νομική μορφή. 

4. Δεν υπάγονται στη διοίκηση και διαχείριση της 
εταιρίας τα εξής περιουσιακά στοιχεία και οι εξής 
επιχειρηματικές μονάδες του Ε.Ο.Τ.: 

α. Τα περιουσιακά στοιχεία που προορίζονται για 
άμεση χρήση από τις υπηρεσίες του Ε.Ο.Τ.. 

β. Όλα τα ακίνητα (ξενοδοχειακά συγκροτήματα και 
λοιπά κτίρια, γήπεδα, τουριστικά δημόσια κτήματα, σταθ¬ 
μός τελεφερίκ, χώροι στάθμευσης και λοιπές εγκατα¬ 
στάσεις) και γενικά οι τουριστικές και ξενοδοχειακές 
επιχειρήσεις που βρίσκονται στην ευρύτερη περιοχή 
της Πάρνηθας. 

γ. Τα ακίνητα, οι εγκαταστάσεις και γενικά η επιχει¬ 
ρηματική μονάδα του καζίνου της Πάρνηθας και των 
υπόλοιπων καζίνων που λειτουργούν υπό την εποπτεία 
του. 

5. Για την επίτευξη του σκοπού της, η εταιρία μπορεί 
να ασκεί οποιαδήποτε πράξη ή δραστηριότητα και ιδίως: 

α. Να απογράφει, να προβαίνει στη χαρτογράφηση 
και κτηματογράψηση και να συγκεντρώνει τους τίτλους 
ιδιοκτησίας της ως άνω κινητής και ακίνητης περιουσίας 
του Ε.Ο.Τ. με σκοπό τη δημιουργία ενημερωμένου αρ¬ 
χείου αυτής της περιουσίας του Ε.Ο.Τ.. 

β. Να διαθέτει τα περιουσιακά στοιχεία και τις επι¬ 
χειρηματικές μονάδες με πώληση ή ανταλλαγή αυτών 
και να αποκτά κινητά και ακίνητα, καθώς και επιχειρήσεις 
με αγορά, ανταλλαγή ή απαλλοτρίωση, στο όνομά της 
ή στο όνομα και για λογαριασμό του Ε.Ο.Τ.. 

γ. Να εκμισθώνει τα περιουσιακά στοιχεία ή τις επι¬ 
χειρηματικές μονάδες ή να παραχωρεί χωρίς αντάλλαγμα 
τη χρήση αυτών σε Ο.Τ.Α. ή άλλους φορείς του δημοσίου 
τομέα ή να μεταβιβάζει άλλο ενοχικό ή εμπράγματο 
δικαίωμα επ' αυτών. 

δ. Να μισθώνει ή να αποδέχεται την παραχώρηση 
χρήσης κινητών ή ακινήτων στο όνομά της ή στο ονομα 
και για λογαριασμό του Ε.Ο.Τ.. 

ε. Να προβαίνει στην αξιοποίηση των επιχειρηματικών 
μονάδων με την άσκηση της επιχειρηματικής δραστη¬ 
ριότητας από την ίδια. 

στ. Να αποδέχεται ή να αποποιείται δωρεές, κληρο¬ 
νομιές, κληροδοσίες, χορηγίες και άλλες χαριστικές 
παροχές από οποιαδηποτε πηγή, στο ονομά της η στο 
όνομα και για λογαριασμό του Ε.Ο.Τ.. 

ζ. Να εκπονεί μελέτες για την ανοικοδόμηση, επισκευή, 
συντήρηση ή ανακαίνιση των ακινήτων και να ανοικο- 

δομεί, επισκευάζει και ανακαινίζει αυτά ή να αναθέτει 
τις παραπάνω εργασίες σε τρίτους. Επιπλέον, η εταιρία 
μπορεί να εκτελεί στο όνομά της ή ατο όνομα και για 
λογαριασμό του Ε.Ο.Τ. ή να αναθέτει σε τρίτους την 
εκτέλεση τεχνικών ή κάθε είδους έργων, τα οποία έχει 
το δικαίωμα ο Ε.Ο.Τ. να αναθέτει απευθείας σε αυτήν. 

η. Να προβαίνει στην προμήθεια του κάθε φύσης 
εξοπλισμού που είναι απαραίτητος για την αξιοποίηση 
και την εκμετάλλευση της περιουσίας και των επιχει¬ 
ρηματικών μονάδων. 

θ. Να εκμεταλλεύεται τα δικαιώματα πνευματικής και 
βιομηχανικής ιδιοκτησίας, της τεχνογνωσίας και τα λοιπά 
δικαιώματα ή προϊόντα του Ε.Ο.Τ.. 

ι. Να συνάπτει δάνεια από το Δημόσιο, Ν.Π.Δ.Δ. και 
ελληνικά ή αλλοδαπά πιστωτικά ιδρύματα για την εκ¬ 
πλήρωση του σκοπού της. 

ια. Να ιδρύει ή να συμμετέχει σε ανώνυμες εταιρίες 
που θα έχουν ίδιο ή παρόμοιο σκοπό με το σκοπό της 
εταιρίας. 

ιβ. Να ενάγει και να ενάγεται και γενικά να διεξάγει 
στο όνομά της κάθε δίκη και να επιχειρεί κάθε μέτρο 
εκτέλεσης που αφορά τα περιουσιακά στοιχεία ή τις 
επιχειρηματικές μονάδες των οποίων της έχει ανατεθεί 
η διοίκηση και η διαχείριση. 

6. Η διοίκηση και η διαχείριση των παραπάνω πε¬ 
ριουσιακών στοιχείων και επιχειρηματικών μονάδων α¬ 
νατίθεται κάθε φορά στην εταιρία με απόφαση του 
Γενικού Γραμματέα του Ε.Ο.Τ.. Η διοίκηση και διαχείριση 
αυτών περιέρχεται στην εταιρία με την κοινοποίηση σε 
αυτήν αυτής της απόφασης. 

7. Από την έναρξη ισχύος του παρόντος η εταιρία 
εχει την εντολή και την πληρεξουσιότητα να επιχειρεί 
κάθε δικαιοπραξία που αναφέρεται σε περιουσιακά στοι¬ 
χεία και επιχειρηματικές μονάδες του Ε.Ο.Τ., των οποίων 
:ης ανατ;θεται η διοίκηση και η διαχείριση. Τα αποτε¬ 
λέσματα των δικαιοπραξιών αυτών επέρχονται στο ό¬ 
νομα και για λογαριασμό του Ε.Ο.Τ.. 

θ. Οι αρμόδιες υπηρεσίες του Ε.Ο.Τ. έχουν την 
υποχρέωση να αποστείλουν στην εταιρία κατάσταση 
πης κινητης και ακίνητης περιουσίας του Ε.Ο.Τ., καθώς 
και των υωισταυενων επινειοηυατικών του μονάδων. 

Άρθρο 14 

Μετοχικό κεφάλαιο - Μετοχές 

Τ Το μετοχικό κεφάλαιο της εταιρίας ορίζεσαι στο 
ποσο των διακοσιων εκατομμυρίων (200.000.000) δραχ¬ 
μών. το οποίο αναλαμβάνεται εξ ολοκλήρου από τον 
Ελληνικό Οργανισμό Τουρισμού Το κεφαλαίο αυτό κα¬ 
ταβάλλεται από τον Ε.Ο.Τ. ως έξης. Το ποσό των 
εκατό εκατουμυοίων (100.000.000) δραχμών καταβάλ¬ 
λεται μέσα σε δύο ( 2· μήνες απο τη δημοσίευση στη* 
Εφημερίδα της Κυβερνησεως του καταστατικού της 
εταιρίας και το υπολοιπο ποσό το αργότερο μέχρι το 
τέλος του τρίμηνου που αρχίζει μετά την παρέλευση 
των παραπάνω δυο (2) μηνών. 

2. Το κεφάλαιο διαιοείται σε 40 ονομαστικές μετοχές, 
ονομαστικής αξίας της καθεμιάς πέντε εκατομμυρίων 
(5 000.000) δρσχμών. 

3. Ο Ε.Ο.Τ. εκπροσωπείται στη γενική συνέλευση της 
εταιρίας από νόμιμα εξουσιοδοτημένο από το διοικητικό 
συμβούλιο του Ε.Ο.Τ. πρόσωπο, το οποίο ψηφίζει σύμ¬ 


φωνα με τη σχετική απόφαση του Δ.Σ.. 

Άρθρο 15 

Διοικητικό συμβούλιο 

1. Η εταιρία διοικείται από επταμελές διοικητικό συμ¬ 
βούλιο. Από αυτά τα τέσσερα (4) μέλη εκλέγονται από 
τη γενική συνέλευση της εταιρίας και τα υπόλοιπα τρία 
(3) διορίζονται από τον Υπουργό Ανάπτυξης. 

2. Η θητεία του διοικητικού συμβουλίου είναι τριετης 
(3ετής) και παρατείνεται κάθε φορά μέχρι την εκλογή 
του νέου διοικητικού συμβουλίου από την πρώτη μετά 
τη λήξη της θητείας του τακτική γενική συνέλευση. Η 
θητεία του πρώτου διοικητικού συμβουλίου ορίζεται μέχρι 
την ημέρα που συνέρχεται η πρώτη τακτική γενική 
συνέλευση, η οποία πραγματοποιείται μέσα στο πρώτο 
εξάμηνο από τη λήξη της πρώτης εταιρικής χρήσης. 

3. Το διοικητικό συμβούλιο προσλαμβάνει γενικό διευ¬ 
θυντή με σύμβαση ορισμένου χρόνου, διάρκειας τριών 
(3) ετών και καθορίζει τις αρμοδιότητες του. Ο γενικός 
διευθυντής πρέπει να είναι πτυχιούχος Α.Ε.Ι., να έχει 
εμπειρία στη διοίκηση και την οργάνωση επιχειρήσεων 
και να γνωρίζει άριστα τουλάχιστο μια ξένη γλώσσα, 
κατά προτίμηση την αγγλική. Η αμοιβή του γενικού 
διευθυντή καθορίζεται με απόφαση του διοικητικού συμ¬ 
βουλίου της εταιρίας, που εγκρίνεται με κοινή απόφαση 
των Υπουργών Οικονομικών και Ανάπτυξης. 

Άρθρο 16 

Οι πόροι της εταιρίας και οι πόροι 
του Ε.Ο.Τ. που διαχειρίζεται 

1. Οι ίδιοι πόροι της εταιρίας είναι: 

α. η αμοιβή της εταιρίας για τη διοίκηση και ττ 
διαχείριση της περιουσίας και των επιχειρηματικών μο¬ 
νάδων του Ε.Ο.Τ. και για την παροχή εν γένει υπηρεσιών 
προς αυτόν, 

β. οι δωρεές, κληρονομιές και κληροδοσίες προς την 
ίδια την εταιρία, 

γ. οι τόκοι από την κατάθεση του μετοχικού της 
κεφαλαίου και των εσόδων της. 

2. Πόροι του Ε.Ο.Τ., των οποίων τη διοίκηση και 
διαχείριση έχει η εταιρία, είναι οι εξής: 

α. Τα ποσά που προβλέπονται κάθε χρόνο στον 
Τακτικό Προϋπολογισμό του Ε.Ο.Τ. και στον Προϋπο¬ 
λογισμό Δημοσίων Επενδύσεων (Π.Δ.Ε.) για την ανε- 
γερση. λειτουργία και εξοπλισμό των περιουσιακών στοι¬ 
χείων και των επιχειρηματικών μονάδων του Ε.Ο.Τ.. τα 
οποία διατίθενται στην εταιρίσ με απόφαση του διοι¬ 
κητικού συμβουλίου του Ε.Ο.Τ. γιο την εκπλήρωσή του 
σκοπού της. 

β. Τα έσοδα από την εκποίηση,, εκμιοθωση. εκμετάλ¬ 
λευση και εν γένει διαχείριση των περιουσιακών στοι¬ 
χείων και επιχειρηματικών μονάδων του Ε.Ο. τ .. των 
οποίων τη διαχείριση έχε: η ετσιρία. 

3. Από τους πόρους του Ε.Ο.Τ. η εταιρία καταβάλλει 
όλες τις δαπάνες που απαιτούνται για τη διοίκηση, 
διαχείριση και αξιοποίηση των περιουσιακών στοιχείων 
και επιχειρηματικών μονάδων που αναλαμβάνει. 

4. Τα υπό στοιχείο β ~ης παραγράφου 2 αυτου του 
άρθρου έσοδα του Ε.Ο.Τ. που απομένουν μετά την 
αφαίρεση των δαπανών απεικονίζονται ξεχωριστά και 

αναλυτικά σε ιδιαίτερο λογαριασμό και διατίθενται για 
την εκτέλεση του σκοπού της εταιρίας. Τμήμα αστών 
των εσόδων μπορεί να μεταβιβάζεται στον Ε.Ο.Τ. με 
απόφαση του Υπουργού Ανάπτυξης, ύστερα από εισή¬ 
γηση του Γενικού Γραμματέα του Ε.Ο.Τ.. 

5. Η εταιρία έχει δικαίωμα αμοιβής για τη διοίκηση, 
διαχείριση, αξιοποίηση και εκμετάλλευση των περιου¬ 
σιακών στοιχείων και των επιχειρηματικών μονάδων και 
για την παροχή οποιωνδήποτε υπηρεσιών προς τον 
Ε.Ο.Τ.. Το ύψος της αμοιβής καθορίζεται με απόφαση 
του διοικητικού συμβουλίου του Ε.Ο.Τ. είτε ως ποσοστό 
επί των εισπράξεων ή των κερδών ή εν γένει των 
εσόδων των περιουσιακών στοιχείων και των επιχειρη¬ 
ματικών μονάδων είτε κατ’ αποκοπή για κάθε υπηρεσία 
που παρεχει. 

Άρθρο 17 

Καταστατικό - διατυπώσεις δημοσιότητας - 
εποτττείσ 

1. Με απόφαση του Υπουργού Ανάπτυξης, που δη¬ 
μοσιεύεται στην Εφημερίδα της Κυβερνήσεως, καταρ¬ 
τίζεται το κατά το άρθρο 2 του κ.ν. 2190/1920 προ- 
βλεπόμενο κατασταστικό της ως άνω ανώνυμης εταιρίας. 
Με το καταστατικό ρυθμίζονται τα θέματα που αφορούν 
την επωνυμία, την έδρα, το μετοχικό κεφάλαιο, την 
αύξηση και τη μείωση του μετοχικού κεφαλαίου, την 
έκδοση των μετοχών και των προσωρινών τίτλων, τα 
δικαιώματα των μετόχων, τη σύγκληση, τη συγκρότηση, 
τη λειτουργία και τις αρμοδιότητες της Γενικής Συνέ¬ 
λευσης και του Διοικητικού Συμβουλίου, τους ελεγκτές, 
την εταιρική χρήση, τη διανομή των κερδών, τις ετήσιες 
οικονομικές καταστάσεις, τη λύση και την εκκαθάρισή 
της, την πρώτη εταιρική χρήση, το πρώτο διοικητικό 
συμβούλιο, τους πρώτους, τακτικό και αναπληρωματικό, 
ελεγκτές και κάθε άλλο σχετικό θέμα που προβλέπεται 
από την κείμενη για τις ανώνυμες εταιρίες νομοθεσία. 

2. Το καταστατικό της εταιρίας μπορεί να τροπο¬ 
ποιείται και να κωδικοποιείται με απόφαση της γενικής 
συνέλευσης της εταιρίας, που εγκρίνεται με απόφαση 
του Υπουργού Ανάπτυξης και δημοσιεύεται στην Εφη¬ 
μερίδα της Κυβερνήσεως. 

3. Ελεγκτές της εταιρίας ορίζονται ορκωτοί ελεγκτές. 

4. Η εποπτεία που προβλέπεται από τη νομοθεσία 
για τις ανώνυμες εταιρίες ασκείται στην εταιρία από 
τον Υπουργό Ανάπτυξης. 

5. Στις συμβάσεις, οποιοσδήποτε μορφής, μεταξύ 
Ε.Ο.Τ. και εταιρίας δεν έχουν εφαρμογή οι διατάξεις 
του άρθρου 23α του κ.ν. 2190/1920. 

Άρθρο 18 

Θέματα προσωπικού - Εσωτερικοί κανονισμοί 

1. Το προσωπικό που προσλαμβάνεται στην εταιρία 
απασχολείται με σύμβαση εργασίας ιδιωτικού δικαίου 
και διέπεται από τις διατάξεις της εργατικής νομοθεσίας. 
Για την πρόσληψη του προσωπικού έχουν εφαρμογή οι 
διατάξεις της παρ. 3 του άρθρου 1 του ν. 2527/1997. 

2. Με απόφαση του διοικητικού συμβουλίου της ε¬ 
ταιρίας, που εγκρίνεται με κοινή απόφαση των Υπουργών 
Εσωτερικών, Δημόσιας Διοίκησης και Αποκέντρωσης, 


Ανάπτυξης και Οικονομικών, καταρτίζεται εσωτερικός 
κανονισμός λειτουργίας. Με τον εσωτερικό κανονισμό 
λειτουργίας ρυθμίζονται τα εξής: 

α) Η οργάνωση, λειτουργία και διάρθρωση των υπη¬ 
ρεσιών της εταιρίας. 

β) Η κατανομή αρμοδιοτήτων στις υπηρεσίες της. 

γ) Ο αριθμός των θέσεων προσωπικού και η κατανομή 
τους στις διοικητικές μονάδες της εταιρίας, καθώς και 
ο αριθμός των θέςεων του νομικού συμβούλου και των 
δικηγόρων, οι οποίοι συνδέονται με την εταρία με 
σχέση έμμισθης εντολής και αποτελούν το κύριο προ¬ 
σωπικό του Γραφείου Νομικού Συμβούλου. 

δ) Τα προσόντα, οι όροι πρόσληψης και εργασίας και 
η βαθμολογική και μισθολογική εξέλιξη του κάθε φύσης 
προσωπικού. 

ε) Το πειθαρχικό δίκαιο του προσωπικού. 

3. Με απόφαση του Υπουργού Ανάπτυξης και του 
οικείου υπουργού και ύστερα από γνώμη του διοικητικού 
συμβουλίου της εταιρίας, επιτρέπεται να αποσπώνται 
στην εταιρία μόνιμοι ή με σύμβαση εργασίας ιδιωτικού 
δικαίου αορίστου χρόνου υπάλληλοι του Ε.Ο.Τ., του 
Υπουργείου Ανάπτυξης ή των λοιπών φορέων και υ¬ 
πηρεσιών του δημόσιου τομέα. Η απόσπαση γίνεται 
ύστερα από σχετική αίτηση του υπαλλήλου. Η διάρκειο 
της απόσπασης μπορεί να ορίζεται μέχρι τρία (3) έτη 
και μπορεί να παρατείνεται μέχρι άλλα τρία (3) έτη. Ο 
χρόνος της απόσπασης θεωρείται ως χρόνος πραγμα¬ 
τικής υπηρεσίας του υπαλλήλου στην οργανική του 
θέση για κάθε συνέπεια. Οι αποσπώμενοι στην εταιρία 
λαμβάνουν από την εταιρία το σύνολο των αποδοχών 
τους με τα πάσης φύσεως επιδόματα, γενικά ή ειδικά, 
της οργανικής τους θέσεως. Με απόφαση του διοικη¬ 
τικού συμβουλίου, που εγκρίνεται με κοινή απόφαση 
των Υπουργών Οικονομικών και Ανάπτυξης, είναι δυνοτη 
η χορήγηση σε αυτούς και ειδικής μηνιαίας αποζημίωσης 

4. Επιτρέπεται επίσης η διάθεση στην εταιρία δικη¬ 
γόρων του Ε.Ο.Τ. που απασχολούνται με πάγια αντι¬ 
μισθία για την αντιμετώπιση δικαστικών και εξωδίκων 
υποθέσεών της. Η διάθεση γίνεται ύστερα από αίτηση 
των δικηγόρων με απόφαση του Υπουργού Ανάπτυξης 
ύστερα από γνώμη των διοικητικών συμβουλίων του 
Ε.Ο.Τ. και της εταιρίας και δεν μπορεί να υπερβαίνει 
τα τρία (3) έτη που μπορεί να παραταθούν μέχρι ακόμη 
τρία (3) έτη. Ο χρόνος υπηρεσίας των δικηγόρων στην 
εταιρία λογίζεται για όλες τις συνέπειες ως πραγματική 
υπηρεσία στην οργανική τους θέση. Με απόφαση του 
διοικητικού συμβουλίου, που εγκρίνεται με κοινή από¬ 
φαση των Υπουργών Οικονομικών και Ανάπτυξης, είναι 
δυνατή η χορήγηση σε αυτούς και ειδικής μηνιαίας 
αποζημίωσης. 

5. Το διοικητικό συμβούλιο της εταιρίας μπορεί με 
απόφασή του να αναθέτει το χειρισμό δικαστικών και 
εξωδίκων υποθέσεων στην ημεδαπή ή στην αλλοδαπή 
και σε δικηγόρους, οι οποίοι δεν ανήκουν στο κύριο 
προσωπικό του Γραφείου Νομικού Συμβούλου της ε¬ 
ταιρίας και οι οποίοι διαθέτουν εξειδίκευση και πείρο 
στις υποθέσεις που τους ανατίθενται. Η αμοιβή αυτών 
των δικηγόρων προσδιορίζεται με την ίδια ως ανω 
απόφαση με βάση την ελεύθερη συμφωνία των ενδια¬ 
φερομένων. 

Άρθρο 19 

Προνόμια 

Η εταιρία απολαμβάνει των προνομίων του Ε.Ο.Τ. 
που προβλέπονται στις διατάξεις της παρ. 12 του 
άρθρου 1 του ν. 2160/1993, της παρ. 2 του άρθρου 7 
του ν.δ. 496/1974 (ΦΕΚ 204 Α') και της παρ. 2 του 
άρθρου 3 της υ.α. 2328/1983 του Υπουργού Προεδρίας 
της Κυβέρνησης (ΦΕΚ 101 Β'). 

Οι απαιτήσεις της εταιρίας κατά τρίτων βεβαιώνονται 
και εισπράττονται σύμφωνα με τις διατάξεις του Κώδικα 
Είσπραξης Δημοσίων Εσόδων (Κ.Ε.Δ.Ε.), όπως εκάστοτε 
ισχύει. 

Άρθρο 20 

Έργα, προμήθειες, εκμισθώσεις και αγοραπωλησίες 

ί. Με κανονισμούς που καταρτίζονται από το διοι¬ 
κητικό συμβούλιο της εταιρίας και εγκρίνονται με από¬ 
φαση του Υπουργού Ανάπτυξης, που δημοσιεύεται στην 
Εφημερίδα της Κυβερνήσεως, καθορίζονται οι όροι και 
οι διαδικασίες ανάθεσης μελετών και εκτέλεσης έργων 
και εργασιών, προμηθειών κινητών πραγμάτων και ε¬ 
ξοπλισμού και συναφών εργασιών, αγορών ακινήτων, 
ανταλλαγών και πωλήσεων κινητών και ακινήτων πραγ¬ 
μάτων και μισθώσεων, εκμισθώσεων και γενικά παρα¬ 
χωρήσεων χρήσης και κάθε άλλου ενοχικού ή εμπράγ¬ 
ματου δικαιώματος σε περιουσιακά στοιχεία του Ε.Ο.Τ. 
και της εταιρίας. 

2. Μέχρι την έκδοση των πιο πάνω κανονισμών 
εφαρμόζονται ανάλογα οι αντίστοιχοι κανονισμοί του 
Ε.Ο.Τ.. 

Άρθρο 21 

Κατάργηση υπηρεσιών του Ε.Ο.Τ. 
και σύσταση νέων 

1. Έξι (6) μήνες μετά τη δημοσίευση του καταστατικού 
της εταιρίας καταργούνται οι διευθύνσεις του Ε.Ο.Τ. Γ' 
Τεχνική, ΙΓ Περιουσίας και ΙΔ' Εκμετάλλευσης. Οι διευ¬ 
θύνσεις αυτές μπορεί να καταογηθούν και πριν από 
την παρέλευση της ως άνω ποοθεσμίας με απόφαση 
του Υπουργού Ανάπτυξης. Οι Υπηρεσίες Αυτεπιστασίας 
Τ ου Ε.Ο.Τ. (Υ.Α./Ε.Ο.Τ.), με εξαίρεση την Υπηρεσία 
Αυτεπιστασίας του Καζίνου, Ξενοδοχείου και Τελεφερίκ 
Πάρνηθας, τις Υπηρεσίες Αυτεπιστασίας των υπόλοιπων 
Καζίνων και τις Υπηρεσίες Αυτεπιστασίας Ελέγχου Κα¬ 
ζίνων. καταργούνται αυτοδίκαια με την έκδοση της, 
κατά την παρ. 6 του άρθρου 13 του παρόντος απόφασης, 
του Γενικού Γραμματέα Ε.Ο.Τ. για την ανάθεση στην 
εταιρία του δικαιώματος διοίκησης και διαχείρισης των 
αντίστοιχων περιουσιακών στοιχείων και επιχειρηματικών 
μονάδων. 

2. Στον Ε.Ο.Τ. συνιστάται Διεύθυνση Εποπτείας της 
Διαχείρισης της Περιουσίας Ε.Ο.Τ.. Η διεύθυνση αυτή 
αποτελείται απο δύο (2) τμήματα: 

α. Τμήμα εποπτείας εταιριών Ε.Ο.Τ.. Το Τμήμα αυτό 
έχει τις εξής αρμοδιότητες: 

- Καταρτίζει τον προϋπολογισμό των εσόδων του 
Ε.Ο.Τ. από τη συμμετοχή του στις εταιρίες και παρα¬ 
κολουθεί τα έοοδα και άλλα δικαιώματα του Ε.Ο.Τ. από 
τη συμμετοχή του στις εταιρίες. 


- Αναλύει περιοδικά στις αποκλίσεις μεταξύ των 
προϋπολογιζόμενων και των προκυπτόντων εσόδων των 
εταιριών και συντάσσει σχετικές αναλυτικές εκθεσεις 

- Προβαίνει στην επεξεργασία των οικονομικών κα¬ 
ταστάσεων των εταιριών και εισηγείται για την έγκριση 
ή την απόρριψη αυτών και για την απαλλαγή ή μη των 
μελών των διοικητικών συμβουλίων και των ελεγκτών. 

- Εισηγείται για το διορισμό ελεγκτών στις εταιρίες. 

β. Τμήμα εποπτείας της διαχείρισης της περιουσίας 

και των επιχειρηματικών μονάδων. Το Τμήμα αυτό έχει 
τις εξής αρμοδιότητες: 

- Ασκεί τις αρμοδιότητες εποπτείας της διοίκησης, 
διαχείρισης και αξιοποίησης των περιουσιακών στοιχείων 
και των επιχειρηματικών μονάδων που παραμένουν στον 
Ε.Ο.Τ. και για όσο χρόνο παραμένουν. 

- Εισηγείται στο Γενικό Γραμματέα Ε.Ο.Τ. τη μετα¬ 
βίβαση στην εταιρία της διοίκησης και διαχείρισης πε¬ 
ριουσιακών στοιχείων και επιχειρηματικών μονάδων. 

- Παρακολουθεί την πορεία της ασκούμενης διοίκησης, 
διαχείρισης και αξιοποίησης και συντάσσει σχετική έκ¬ 
θεση προς το Γενικό Γραμματέα Ε.Ο.Τ.. 

4. Οι αρμοδιότητες της Διεύθυνσης Εποπτείας της 
Διαχείρισης της Περιουσίας Ε.Ο.Τ. ασκούνται από την 
ημερομηνία κατάργησης των Διευθύνσεων ΙΓ Περιουσίας 
και ΙΔ’ Εκμετάλλευσης. 

5. Στη Διεύθυνση Β' Εφαρμογής Προγραμμάτων και 
Χωροταξίας Ε.Ο.Τ. συνιστάται Τμήμα Β6 Τεχνικά, το 
οποίο ασκεί: 

α. τις αρμοδιότητες του Ε.Ο.Τ. που αναφέρονται στις 
διατάξεις των παραγράφων 1, 2 και 18 του άρθρου 6 
του ν. 2160/1993, 

β. κάθε άλλο τεχνικό έργο ή άλλη τεχνική εργασία 
που του ανατίθεται από τη διοίκηση του Ε.Ο.Τ.. 

6. Από την κατάργηση της Διεύθυνσης Γ Τεχνικής, 
όπου κατά τις κείμενες διατάξεις προβλέπεται αρμο¬ 
διότητα Διεύθυνσης Τεχνικών Υπηρεσιών για την εκτέ¬ 
λεση γενικά τεχνικών έργων, ως τέτοια νοείται για τον 
Ε.Ο.Τ. η παραπάνω Διεύθυνση Β' Εφαρμογής Προγραμ¬ 
μάτων και Χωροταξίας και το Τμήμα αυτής Β6 Τεχνικό. 

7. Στη Διεύθυνση Εποπτείας της Διαχείρισης της 
Περιουσίας Ε.Ο.Τ. και στα τμήματα αυτής προίστανται 
υπάλληλοι της κατηγορίας ΠΕ. Στο πρώτο εξάμηνο της 
λειτουργίας τους μπορεί να τοποθετηθούν προσωρινά 
προϊστάμενοι με ανάθεση. Στο ως άνω Τμήμα Β6 Τεχνικό 
προϊσταται υπάλληλος του κλάδου ΠΕ2 Τεχνικού 

8. Με αποφάσεις του Δ.Σ. της εταιρίας, που ενκρί- 
νονται με κοινή απόφαση των Υπουργών Οικονομικών 
και Ανάπτυξης και δημοσιεύονται στην Εφημερίδα της 
Κυβερνήσεως. μπορεί να εκδίδονται. τροποποιούνται, 
καταργούνται ή να συμπληρώνονται οι κανονισμοί λει¬ 
τουργίας των τουριστικών λιμένων που αναλαμβανε: η 
εταιρία. Με αποφάσεις του Δ.Σ. της εταιρίας, που 
εγκρίνονται από τον Υπουργό Ανάπτυξης και δημο¬ 
σιεύονται στην Εφημερίδα της Κυβερνήσεως, καθορί¬ 
ζονται τα τιμολόγια των τουριστικών λιμένων και των 
ιαματικών πηγών που έχει αναλάβει η εταιρία. 

Μέχρι την έκδοση των παραπάνω αποφάσεων εξα¬ 
κολουθούν να εφαρμόζονται στην εταιρία οι σχετικοί 
κανονισμοί λειτουργίας και τα σχετικά τιυολονια του 
Ε.Ο.Τ.. 

Άρθρο 22 

Ένταξη υπηρετούντος προσωπικού 

1. Το προσωπικό που υπηρετεί με σύμβαση ιδιωτικού 
δικαίου αορίστου χρόνου και έχει προσληφθεί για την 
εξυπηρέτηση των αναγκών των καταργούμενων, σύμ¬ 
φωνα με το άρθρο 21 παρ. 1 του παρόντος, Υπηρεσιών 
Αυτεπιστασίας του Ε.Ο.Τ. (Υ.Α./Ε.Ο.Τ.) σε θέσεις προ¬ 
σωπικού που έχουν συσταθεί σε εφαρμογή των διατά¬ 
ξεων της παρ. 2 του άρθρου 3 της υ.α. 32782/10- 
18.5.1968 (ΦΕΚ 243 Β), μεταφέρεται αυτοδίκαια με την 
κατάργηση των ως άνω υπηρεσιών στην εταιρία με την 
ίδια σχέση εργασίας. Κατ' εξαίρεση όσοι από το πα¬ 
ραπάνω προσωπικό υπηρετούσαν την 31.12.1995 στις 
κεντρικές υπηρεσίες του Ε.Ο.Τ. και εξακολουθούν κατά 
την έναρξη ισχύος του παρόντος να υπηρετούν σε 
αυτές, με συνολικό χρόνο υπηρεσίας σε αυτές τουλά¬ 
χιστον τρία (3) έτη, παραμένουν, εφόσον το επιθυμούν, 
στον Ε.Ο.Τ. και εντάσσονται με απόφαση του Γενικού 
Γραμματέα του Ε.Ο.Τ. σε συνιστωμενες με την ίδια 
απόφαση προσωποπαγείς θέσεις, με την ίδια σχέση 
εργασίας και με την ίδια ή συναφή ειδικότητα. 

2. Για τη μεταφορά του προσωπικού της προηγούμενης 
παραγράφου εκδίδεται διαπιστωτική πράξη του Γενικού 
Γραμματέα του Ε.Ο.Τ.. Το προσωπικό αυτό εξακολουθεί 
να διέπεται από το ίδιο εργασιακό καθεστώς στο οποίο 
υπαγόταν πριν από τη μεταφορά του, η δε εταιρία 
λογίζεται ως διάδοχος εργοδότρια για όλες τις συνέ¬ 
πειες. 

3. Το προσωπικό που μεταφέρεται στην εταιρία επι¬ 
τρέπεται είτε να ακολουθεί τις μονάδες στις οποίες 
υπηρετεί, όταν αυτές μεταβιβάζονται σε τρίτους, είτε 
να μετατάσσεται, κατά τις εξής διακρίσεις: 

α. Σε περίπτωση εκποίησης, εκμίσθωσης και γενικά 
παραχώρησης της εκμετάλλευσης ξενοδοχειακών ή άλ¬ 
λων τουριστικών και επιχειρηματικών μονάδων, το προ¬ 
σωπικό της εταιρίας που εργάζεται σε αυτές μπορεί, 
αν τό επιθυμεί, να ακολουθήσει τις μεταβιβαζόμενες 
μονάδες, εφόσον υπάρξει σχετική συμφωνία μεταξύ της 
εταιρίας και του διαδόχου εργοδότη. Στην περίπτωση 
αυτή η εργασιακή σχέση μεταξύ εταιρίας και αυτού του 
προσωπικού διακόπτεται. 

β. Αν η εταιρία διαπιστώσει ότι είναι αναγκαία η 
ορθολογικότερη αναδιάταξη του προσωπικού που υπη¬ 
ρετεί σε αυτήν και προέρχεται από μεταφορά, ιδίως 
διότι μία ή περισσότερες μονάδες εκμετάλλευσης δεν 
λειτουργούν, υπολειτουργούν ή έχουν παραχωρηθεί ή 
διότι οι ασκούμενες από την εταιρία δραστηριότητες 
και η αντίστοιχη οργανωτική διάρθρωσή της απαιτούν 
λιγότερο προσωπικό ή διότι είναι αναγκαία η μείωση 
των δαπανών αυτής ή διότι είναι αναγκαία η εγκατάλειψη 
ή ο περιορισμός ορισμένων τομέων εκμετάλλευσης, 
τότε το πλεονάζον προσωπικό επιτρέπεται να μετα¬ 
τάσσεται στο Δημόσιο (κεντρικές υπηρεσίες και υπη¬ 
ρεσίες της Περιφέρειας), Ν.Π.Δ.Δ. και Ο.Τ.Α. α' και β* 
βαθμού με την ίδια ή συναφή σχέση εργασίας. Η 
διαπίστωση της ανάγκης αναδιάταξης και μετάταξης 
του προσωπικού κατά ειδικότητα γίνεται από το διοι¬ 
κητικό συμβούλιο της εταιρίας και συνοδεύεται απαραί¬ 
τητα από έκθεση με πλήρη στοιχεία ως προς την ανάγκη 
μείωσης του αριθμού του προσωπικού που έχει μετα¬ 
φερθεί στην εταιρία. Στην έκθεση αυτή πρέπει επιπλέον 


να αναφέρονται οι ανάγκες της εταιρίας σε εξειδικευ- 
μένο προσωπικό και να προβλέπονται τα ιδιαίτερα προ¬ 
σόντα που πρέπει να έχει αυτό το προσωπικό, ο 
μεταπτυχιακός τίτλος σπουδών, η γνώση μιας τουλά¬ 
χιστον ξένης γλώσας ή η τυχόν εξειδίκευση σε συγκε¬ 
κριμένο τομέα της δραστηριότητας της εταιρίας που 
αποδεικνύεται με σχετική εμπειρία τουλάχιστον πέντε 
(5) ετών. Μετά τη διαπίστωση της ανάγκης για μετάταξη 
του προσωπικού καταρτίζεται από το διοικητικό συμ¬ 
βούλιο της εταιρίας πίνακας των μετατασσόμενων υ¬ 
παλλήλων κατά κλάδο ή ειδικότητα, με κριτήριο τη μη 
κατοχή από αυτούς των παραπάνω εξειδικευμένων προ¬ 
σόντων και κατά τα λοιπά την τυχόν δήλωση επιθυμίας 
του υπαλλήλου για μετάταξη, αλλιώς τη σειρά διορισμού 
ή πρόσληψης του υπαλλήλου, προηγουμένων των νεο- 
τέρων. Σε περίπτωση ίδιου ημερολογιακού μήνα διορι¬ 
σμού ή πρόσληψης προηγούνται κατά τη μετάταξη κατά 
σειρά οι άγαμοι έναντι των εγγάμων, οι έγγαμοι που 
δεν έχουν τέκνα έναντι των εχόντων ή των εγκύων 
γυναικών ή συζύγων αυτών και μεταξύ εγγάμων που 
έχουν τέκνα, αυτοί που έχουν μικρότερο αριθμό τέκνων. 
Ο πίνακας αυτός διαβιβάζεται στα Υπουργεία Εσωτε¬ 
ρικών, Δημόσιας Διοίκησης και Αποκέντρωσης και Α¬ 
νάπτυξης. Κατά τα λοιπά για τις μετατάξεις αυτού του 
άρθρου έχουν ανάλογη εφαρμογή οι διατάξεις του 
άρθρου 28 παράγραφοι 4, 5 και 6 του παρόντος νόμου. 

4. Με εξαίρεση το προσωπικό της περ. α' της προη¬ 
γούμενης παραγράφου, το ως άνω μεταφερόμενο στην 
εταιρία και μετατασσόμενο στους παραπάνω φορείς του 
δημόσιου τομέα προσωπικό επιλέγει αν θα εξακολου¬ 
θήσει να υπάγεται στα ασφαλιστικά ταμεία κύριας και 
επικουρικής ασφάλισης και πρόνοιας του Ε.Ο.Τ. ή θα 
υπαχθεί στα αντίστοιχα ταμεία της νέας του υπηρεσίας. 
Αν ο εργαζόμενος δεν ασκήσει το δικαίωμα επιλογής 
μέσα σε δύο (2) μήνες από την έκδοση της απόφασης 
για τη μετάταξή του, θεωρείται ότι επιλέγει τα ασφα¬ 
λιστικά ταμεία της νέας του υπηρεσίας. Μέχρι την 
ολοκλήρωση της επιλογής, το προσωπικό παραμένει 
ασφαλισμένο στα ασφαλιστικά ταμεία που υπαγόταν 
πριν από τη μεταφορά του. 

5. Οι μετατάξεις αυτού του άρθρου επιτρέπεται να 
διενεργοΰνται για διάστημα τριών (3) ετών από τη 
σύσταση της εταιρίας. Το χρονικό αυτό διάστημα μπορεί 
να παραταθεί με απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Ανάπτυξης 
για δύο (2) ακόμη χρόνια Στις μετατάξεις αυτού του 
άρθρου δεν έχουν εφαρμογή οι διατάξεις του άρθρου 
9 του ν. 2266/1994. 

6. Οι διατάξεις των προηγούμενων παραγράφων ε¬ 
φαρμόζονται αναλόγως και στο προσωπικό των Υπη¬ 
ρεσιών Αυτεπιστασίας του Ε.Ο.Τ., των οποίων τα πε¬ 
ριουσιακά στοιχεία εκμετάλλευσης έχουν εκποιηθεί εκ¬ 
μισθωθεί ή παραχωρηθεί με οποιονδήποτε τρόπο απο 
την 1η Ιανουάριου 1998 μέχρι την έναρξη ισχύος του 
παρόντος νόμου. Οι ίδιες διατάξεις εφαρμόζονται και 
στο προσωπικό των μονάδων αυτεπιστασίας του Ε.ΟΤ., 
των οποίων τα περιουσιακά στοιχεία εκμετάλλευσης 
έχουν εκμισθωθεί ή παραχωρηθεί σε ιδιώτη από 1.1.1997 
μέχρι και 31.12.1997, εφόσον ο ανάδοχος κηρυχθεί 
έκπτωτος και εφόσον το προσωπικό υποβάλλει σχετική 
αίτηση μέσα σε ένα (1) μήνα από την κήρυξη της 
έκπτωσης. 

Άρθρο 23 

Υφιστάμενες δικαιοπραξίες και εκκρεμείς δίκες 

1. Η εκτέλεση των κάθε είδους συμβάσεων ή άλλων 
εν γένει δικαιοπραξιών, οι οποίες αφορούν τα περιου¬ 
σιακά στοιχεία ή τις ως άνω επιχειρηματικές μονάδες, 
των οποίων τη διοίκηση και διαχείριση αναλαμβάνει η 
εταιρία και οι οποίες έχουν συναφθεί από τον Ε.Ο.Τ. 
με οποιοδήποτε φυσικό ή νομικό πρόσωπο μέχρι την 
ημερομηνία ανάληψης της διοίκησης και διαχείρισης 
αυτών από την εταιρία, συνεχίζεται και ολοκληρώνεται 
από αυτήν. 

2. Εκκρεμείς δίκες για διαφορές που αφορούν πε¬ 
ριουσιακά στοιχεία και επιχειρηματικές μονάδες, των 
οποίων τη διοίκηση και διαχείριση αναλαμβάνει η εταιρία, 
συνεχίζονται αυτοδικαίως από την εταιρία. Η συζήτηση 
των δικών αυτών μπορεί να αναβάλλεται ύστερα από 
αίτηση του Ε.Ο.Τ. η της εταιρίας. 

3. Εκκρεμείς διαδικασίες προμηθειών, εκτέλεσης έρ¬ 
γων. αγοραπωλησιών, εκμισθώσεων, μισθώσεων και εν 
γένει παραχωρήσεων, οι οποίες αφορούν περιουσιακά 
στοιχεία και επιχειρηματικές μονάδες, των οποίων τη 
διοίκηση και διαχείριση αναλαμβάνει η εταιρία, συνεχί¬ 
ζονται και ολοκληρώνονται από την εταιρία με τις 
διατάξεις που έχουν αρχίσει. 

4. Οι διατάξεις των παραγράφων 17 και 23 του άρθρου 
6 του ν. 2160/1993 (ΦΕΚ 118 Α') εφαρμόζονται και 
στην εταιρία. 

5. Πιστώσεις που έχουν εγγράφει στον προϋπολο¬ 
γισμό του Ε.Ο.Τ. για τη λειτουργία των υπηρεσιών που 
καταργούνται, για τη μισθοδοσία του προσωπικού που 
μεταφέρεται στην εταιρία και γενικά για την εκμετάλ¬ 
λευση των περιουσιακών στοιχείων και επιχειρηματικών 
μονάδων, των οποίων τη διοίκηση και διαχείριση ανα¬ 
λαμβάνει η εταιρία, μεταφέρονται σε αυτήν με απόφαση 
του Γενικού Γραμματέα του Ε.Ο.Τ.. 

ΚΕΦΑΛΑΙΟ Γ- 

Σύσταση Εθνικού Συμβουλίου Τουρισμού 
Άρθρο 24 

Σύσταση, σύνθεση και αρμοδιότητες 

1. Συνιστάται στο Υπουργείο Ανάπτυξης Εθνικό Συμ¬ 
βούλιο Τουρισμού, το οποίο υπάγεται απευθείας στον 
Υπουργό Ανάπτυξης. Το Εθνικό Συμβούλιο Τουρισμού 
έχει συμβουλευτικό χαρακτήρα. 

2. Έργο του Εθνικού Συμβουλίου Τουρισμού είναι η 
υποβολή εισηγήσεων και γνωμών στον Υπουργό Ανά¬ 
πτυξης ιδίως για τα εξής: 

α) τις διεθνείς εξελίξεις στον τουρισμό σε παγκόσμιο 
και ευρωπαϊκό επίπεδο και τον προσδιορισμό των τά¬ 
σεων της διεθνούς αγοράς, 

β) τον προσδιορισμό των στόχων της ισόρροπης 
τουριστικής ανάπτυξης σε συνδυασμό με την προστασία 
του περιβάλλοντος, 

γ) την προβολή της πολιτιστικής κληρονομιάς και του 
φυσικού κάλλους, 

δ) τη σύνδεση της τουριστικής κατανάλωσης με την 
εγχώρια παραγωγή σε τοπικό και περιφερειακό επίπεδο, 

ε) την ανάπτυξη νέων μορφών τουρισμού και την 
ποιοτική αναβάθμιση του τουριστικού προϊόντος, 


στ) το σχεδίασμά της τουριστικής ανάπτυξης με την 
επισήμανση των μακροπρόθεσμων στρατηγικών στόχων, 
και 

ζ) γενικά τον καθορισμό των πλαισίων διαμόρφωσης 
μίας μακρόπνοης και αποτελεσματικής τουριστικής πο¬ 
λιτικής. 

3. Το Συμβούλιο παρέχει επίσης τη γνώμη του στον 
Υπουργό Ανάπτυξης σε ερωτήματα που του απευθύνει 
σχετικά με τον τομέα του τουρισμού. 

4. Το Συμβούλιο αποτελείιαι από εκπροσώπους της 
Κυβέρνησης, του Ε.Ο.Τ. και φορέων που δραστηριο¬ 
ποιούνται στον τουριστικό κλάδο, καθώς επίσης και από 
προσωπικότητες που συμβάλλουν με οποιονδήποτε τρό¬ 
πο στην ποιοτική αναβάθμιση του τουρισμού στη χώρα 
μας. 

5. Τα μέλη του Συμβουλίου, που δεν πρέπει να 
υπερβαίνουν συνολικά τα 40 μέλη, διορίζονται μαζί με 
τους αναπληρωτές τους με απόφαση του Υπουργού 
Ανάπτυξης για τριετή θητεία. Με την ίδια ή με όμοια 
απόφαση διορίζονται ο Πρόεδρος και ο Αντιπρόεδρος 
του Εθνικού Συμβουλίου Τουρισμού. 

Άρθρο 25 

Λειτουργία του Εθνικού Συμβουλίου Τουρισμού 

1. Ο Πρόεδρος του Συμβουλίου προΐσταται του διοι¬ 
κητικού προσωπικού του Συμβουλίου και υπογράφει 
οποιοδήποτε έγγραφο για το Συμβούλιο. 

Τον Πρόεδρο, όταν είναι απών, κωλύεται ή ελλείπει, 
αναπληρώνει ο Αντιπρόεδρος. 

2. Για την εξυπηρέτηση του έργου του Συμβουλίου και 
ιδίως για την εξυπηρέτηση της εγκατάστασης και των 
διοικητικών αναγκών αυτού, για την ανάθεση ερευνών και 
μελετών, καθώς και την πραγματοποίηση των άλλων 
λειτουργιών του Συμβουλίου, εγγράφετε* ανάλογη πίστωση 
στον προϋπολογισμό του Υπουργείου Ανάπτυξης. Οι δα¬ 
πάνες του Εθνικού Συμβουλίου Τουρισμού ελέγχονται, 
εκκαθαρίζονται και εντέλλονται από την αρμόδια διεύθυνση 
οικονομικού του Υπουργείου Ανάπτυξης. 

3. Ο Ε.Ο.Τ. παρέχει κάθε είδους αναγκαία συνδρομή 
για την υποβοήθηση του έργου του Συμβουλίου. Με 
απόφαση του Γενικού Γραμματέα Ε.Ο.Τ. μπορεί να 
διατίθενται στο Συμβούλιο υπάλληλοι του Ε.Ο.Τ. με 
παράλληλα καθήκοντα. 

ΚΕΦΑΛΑΙΟ Δ' 

Τροποποιήσεις της νομοθεσίας 
για τον Τουρισμό 

Άρθρο 26 

Τροποποίηση διατάξεων για τους Χώρους 
Οργανωμένης Κατασκήνωσης (κάμπινγκς) 

1. Στο τέλος της παρ. 2 του άρθρου 2 του ν.δ. 
688/1948 προστίθεται εδάφιο, που έχει ως εξής: 

"Επίσης από την 1η Ιανουάριου 1995 όλοι οι Χώροι 
Οργανωμένης Κατασκήνωσης με ή χωρίς οικιακούς 
(0ΑΜΡΙΝΟ5), οι οποίοι λειτουργούν με ειδικό σήμα 
λειτουργίας του Ε.Ο.Τ., είναι υποχρεωτικώς μέλη του 
Ξενοδοχειακού Επιμελητηρίου της Ελλάδος" 

2. Το εδάφιο δ) της παρ. 1 του άρθρου 18 του ν.δ 
3430/1955, όπως αντικαταστάθηκε από την παρ, 1 του 



3022 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


άρθρου 7 του ν. 2160/1993, αντικαθίσταται ως εξής: 

"δ) Από είκοσι έξι (26) εκλεγμένους αντιπροσώπους 
των ξενοδοχείων κάθε λειτουργικής μορφής της Χώρας, 
καθώς και από έναν εκλεγμένο αντιπρόσωπο των Χώρων 
Οργανωμένης Κατασκήνωσης της Χώρας, που εκλέγο¬ 
νται, όπως καθορίζεται στην επόμενη παράγραφο/ 

3. Στο τέλος της παρ. 2 του άρθρου 18 του ν.δ. 
3430/1955, όπως ανπκαταστάθηκε από την παρ. 1 του 
άρθρου 7 του ν. 2160/1993, προστίθεται εδάφιο, που 
έχει ως εξής: 

Τια την εκλογή του αντιπροσώπου των Χώρων Ορ¬ 
γανωμένης Κατασκήνωσης, τα εν λόγω καταλύματα 
όλης της Χώρας αποτελούν ιδιαίτερη ομάδα, η οποία 
εκλέγει έναν αντιπρόσωπο με καθολική ψηφοφορία από 
αυτούς που έχουν δικαίωμα ψήφου και εκπροσωπούν 
τα κάμπινγκς όλων των τάξεων/ 

4. Οι διατάξεις των παραγράφων* 2 και 3 του άρθρου 
αυτού θα εφαρμοσθούν για πρώτη φορά στις πρώτες 
μετά τη δημοσίευση του παρόντος νόμου εκλογές, που 
θα διενεργηθούν για την ανάδειξη των αιρετών μελών 
του Διοικητικού Συμβουλίου του Ξενοδοχειακού Επιμε¬ 
λητηρίου Ελλάδος. 

5. Στους Χώρους Οργανωμένης Κατασκήνωσης έχουν 
εφαρμογή και οι διατάξεις του ν. 881/1979 (ΦΕΚ 58 
Α ). Για την εφαρμογή των διατάξεων του ν. 881/1979 
στους Χώρους Οργανωμένης Κατασκήνωσης ορίζεται 
ότι: 

α) οι Χώροι Οργανωμένης Κατασκήνωσης αντιστοι¬ 
χούν προς τα ξενοδοχεία Γ' τάξης, 

β) κάθε 'θέση' και κάθε "οικίσκος’ των Χώρων Ορ¬ 
γανωμένης Κατασκήνωσης αντιστοιχεί σε ένα ενοικιά- 
σιμο δωμάτιο ξενοδοχείου, 

γ) η δυναμικότητα των Χώρων Οργανωμένης Κατα¬ 
σκήνωσης σε κλίνες αντιστοιχεί στον αριθμό των θέσεων 
εκάστου Χώρου Οργανωμένης Κατασκήνωσης προσαυ¬ 
ξημένο κατά ποσοστό 50% και στον αριθμό των οικιακών 
του προσαυξημένο κατά ποσοστό 100%. Εάν τυχόν 
προκόψει κλάσμα, στρογγυλοποιείται στην επόμενη α¬ 
κέραια μονάδα. Ο ίδιος τρόπος υπολογισμού των κλινών 
ακολουθείται και για την εφαρμογή των διατάξεων του 
κανονισμού του Ταμείου Πρόνοιας Ξενοδόχων. 

6. Στο τέλος της παρ. 2 του άρθρου 1 του ν. 881/1979 
προστίθεται εδάφιο, που έχει ως εξής: 

'Προκειμένου περί Χώρου Οργανωμένης Κατασκήνω¬ 
σης το ελάχιστο όριο μηνιαίας εισφοράς δεν μπορεί 
ποτέ να αντιστοιχεί σε αριθμό κλινών μικρότερο των 
εκατόν πέντε (105)/ 

Άρθρο 27 

Τροποποιήσεις διατάξεων του ν. 2160/1993 
(ΦΕΚ 118 Αή 

1. Η παρ. 2 του άρθρου 2 του ν. 2160/1993 αντι¬ 
καθίσταται ως ακολούθως: 

“2. Ξενώνες Νεότητας: 

α. Ξενώνες Νεότητας είναι καταλύματα που εξυπη¬ 
ρετούν πρόσωπα νεαρής ηλικίας, ημεδαπά ή αλλοδαπα, 
εφοδιασμένα με ειδική κάρτα ομοσπονδιών, σωματείων 
ή ιδρυμάτων και υπάγονται στην εποπτεία του Ε.Ο.Τ.. 

β. Οι επιχειρήσεις των Ξενώνων Νεότητας ανήκουν 
σε νομικά πρόσωπα μη κερδοσκοπικού χαρακτήρα και 
στεγάζονται σε κπριακές εγκαταστάσεις, οι οποίες εκ- 


πληρούν τις τεχνικές προδιαγραφές του παρόντος, 
όπως εκάστοτε ισχύουν. 

γ. Ξενώνες Νεότητας που λειτουργούσαν κατά τη 
δημοσίευση του παρόντος δύνανται να εξακολουθήσουν 
τη λειτουργία τους ως φυσικά ή νομικά πρόσωπα με 
εμπορικό και κερδοσκοπικό χαρακτήρα, υπό την προϋ¬ 
πόθεση ότι οι κτιριακές εγκαταστάσεις τους ανταηο- 
κρίνονται στα ελάχιστα κριτήρια ένταξής τους στην 
κατηγορία των καταλυμάτων των Ξενώνων Νεότητας. 
Με απόφαση του Γ ενικού Γ ραμματέα Ε.Ο.Τ. καθορίζονται 
τα ελάχιστα κριτήρια ένταξης των υφιστάμενων Ξενώ¬ 
νων Νεότητας, με τα οποία πρέπει να διασφαλίζεται 
ιδίως υψηλός βαθμός όρων υγιεινής, λειτουργικότητα 
των ξενώνων και παροχή βασικών υπηρεσιών, η διαδι¬ 
κασία, τα δικαιολογητικά και κάθε λεπτομέρεια για τη 
χορήγηση του σήματος. Όσοι δεν εξακολουθήσουν τη 
λειτουργία τους με τις παραπάνω προϋποθέσεις, επι¬ 
λέγουν την ένταξή τους σε μία από τις κατηγορίες 
καταλυμάτων της παραγράφου 1 του άρθρου 2 του 
παρόντος/ 

2. Στην παρ. 3 του άρθρου 4 του ν. 2160/1993 
προστίθεται εδάφιο γ*, που έχει ως εξής: 

“γ. Ανεξάρτητα από τις ποινικές κυρώσεις, στους 
παραβάτες των προηγούμενων εδαφίων επιβάλλεται με 
απόφαση του Γενικού Γραμματέα του Ε.Ο.Τ. πρόστιμο 
από 200.000 μέχρι 1.000.000 δραχμές για κάθε παρά¬ 
βαση, ανάλογα με τη βαρύτητα αυτής. Σε περίπτωση 
υποτροπής το ανώτατο όριο του προστίμου διπλασιά¬ 
ζεται. Με απόφαση του Υπουργού Ανάπτυξης, που 
εκδΐδεται ύστερα από γνώμη του Γ ενικού Γ ραμυοτεα 
του Ε.Ο.Τ., τα πρόσημα μπορούν να αναπροσαρμόζο¬ 
νται/ 

3. Οι διατάξεις της περίπτωσης β’ της παραγράφου 
4 του άρθρου 4 του ν. 2160/1993 έχουν εφαρμογή, και 
σε τουριστικές επιχειρήσεις οποιοσδήποτε μορφής και 
κατηγορίας, που λειτουργούν χωρίς να έχουν το προ- 
βλεπόμενο από τις διατάξεις του παρόντος ειδικό σήμα 
λειτουργίας. 

4. Η παρ. 22 του άρθρου 6 του ν. 2160/1993 αντι¬ 
καθίσταται ως εξής: 

“22. Με πρωτοβουλία και χρηματοδότηση φορέων του 
δημοσίου ή/και του ιδιωτικού τομέα, φυσικών η νομικών 
προσώπων, επιτρέπεται να δημιουργούνται σε κάθε 
παραθαλάσσιο οικισμό δήμου ή κοινότητας μέχρι μία 
ράμπα πρόσβασης μικρών σκαφών στη θάλασσα. Για 
τη δημιουργία αυτών απαιτείται έγκριση του Γ ενικού 
Γραμματέα της οικείας Περιφέρειας, η οποία χορηγείται 
ύστερα από σχετική αίτηση που συνοδεύεται απαραίτητα 
από τοπογραφικό διάγραμμα στο οποίο απεικονίζεται η 
ράμπα. Η έγκριση παρέχεται, ύστερα από γνώμη της 
οικείας Λιμενικής Αρχής, το αργότερο μέσα σε δυο (2) 
μήνες από την ημερομηνία υποβολής αυτής της αίτησης, 
μετά δε την παρέλευση άπρακτης της προθεσμίας 
αυτής, η έγκριση θεωρείται ότι έχει παρασχεθεί αυτο¬ 
δικαίως. Οι ράμπες, μετά την κατασκευή, τους, αποτελούν 
κοινόχρηστες εγκαταστάσεις και η αρμοδιότητα της 
συντήρησής τους ανήκει στον οικείο δήμο ή κοινότητα 
Η ρύθμιση της παρούσας παραγράφου δεν εχει εφαρ¬ 
μογή στις παραμεθόριες περιοχές/ 

5. Στο τέλος της παρ 5 του άρθρου 30 του ν. 2160 
1993 προστίθεται νέο εδάφιο που έχει ως εξής. 

“Η χρήση και η εκμετάλλευση των παραπάνω τουοι- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3023 


στικών λιμένων μπορεί να παραχωρείται σε Ο.Τ.Α. α’ 
και β βαθμού με σύμβαση, σύμφωνα με τις διατάξεις 
του άρθρου 31 παρ. 7 του παρόντος, εφόσον είναι 
κύριος ή επικαρπωτής παράκτιου ακινήτου, που έχει 
περιληφθεϊ στη χερσαία ζώνη του τουριστικού λιμένα 
η συνέχεται με αυτήν και εφόσον αυτός αναλαμβάνει 
την υποχρέωση εκτέλεσης όλων των αναγκαίων για τη 
λειτουργία του λιμένα έργων/ 

6. Στο τέλος του άρθρου 31 του ν. 2160/1993 προ¬ 
στίθεται νέα παρ. 12 που έχει ως εξής: 

Ί2. Κάθε αίτηση χωροθέτησης που υποβάλλεται στη 
Γραμματεία Στήριξης Τουριστικών Λιμένων συνοδεύεται 
από ειδικό τέλος υπέρ του Δημοσίου, το ύψος του 
οποίου ορίζεται σε πεντακόσιες χιλιάδες (500.000) 
δραχμές, εάν αφορά σε τουριστικό λιμένα ή σε λιμένα 
ξενοδοχειακής μονάδας και σε τριακόσιες χιλιάδες 
(300.000) δραχμές, εάν αφορά σε ζώνη αγκυροβολιού 
ή σε καταφύγιο τουριστικών σκαφών. Τα παραπάνω 
ποσά μπορεί να αναπροσαρμόζονται με απόφαση του 
Υπουργού Ανάπτυξης σε ποσοστό που δεν θα υπερ¬ 
βαίνει ετησιως το πέντε τοις εκατό (5%). Η διαδικασία 
είσπραξης, απόδοσης και διαχείρισης αυτού του τέλους, 
καθώς και κάθε άλλη αναγκαία λεπτομέρεια καθορίζονται 
με κοινή απόφαση των Υπουργών Ανάπτυξης και Οι¬ 
κονομικών/ 

7. Το άρθρο 34 του ν. 2160/1993 αντικαθίσταται ως 

εξής: 

" Αρθρο 34 

Δημιουργία ζωνών αγκυροβολιού και 
καταφυγίων τουριστικών σκαφών 

1. Η δημιουργία ζωνών αγκυροβολιών και καταφυγίων 
τουριστικών σκαφών περιλαμβάνει τη χωροθέτησή τους 
και την εκτέλεση όλων των έργων που απαιτούνται για 
τη λειτουργία τους. 

2 : Ζώνη αγκυροβολιού με ελαφρύ εξοπλισμό δημιουρ- 
γείται εντός προστατευμένων όρμων, όταν δεν θεω¬ 
ρείται σκόπιμη η δημιουργία εγκαταστάσεων και εξο¬ 
πλισμών που μπορεί να επιφέρουν οριστική αλλοίωση 
του περιβάλλοντος. Καταφύγιο τουριστικών σκαφών 
δημιουργείται εντός λιμένων ή προστατευμένων όρμων, 
όπου παρέχονται, κατ' ελάχιστον, οι παροχές και εξυ¬ 
πηρετήσεις ύδατος, ρεύματος, κοινόχρηστου τηλεφώ¬ 
νου, παροχής καυσίμων, περισυλλογής καταλοίπων, α¬ 
πορριμμάτων, πυρόσβεσης και ενδιαιτήσεως υγιεινής. 

3. Η ζώνη αγκυροβολιού και το καταφύγιο τουριστικών 
σκαφών αποτελούν είδη τουριστικού λιμένα. Η θαλάσσια 
ζώνη τους καθορίζεται σύμφωνα με τις διατάξεις της 
παρ. 5 του άρθρου 29 του παρόντος. Η χερσαία ζώνη 
τους μπορεί να περιλαμβάνει αιγιαλο, παραλία, τμήμα 
χερσαίας ζώνης, λιμένα και ενδεχόμενες προσχώσεις 
που έχουν καταγραφεί ως δημόσιο κτήμα. 

4. Η χωροθέτηση ζωνών αγκυροβολιού και καταφυγίων 
τουριστικών σκαφών μπορεί να γίνεται είτε με πρωτο¬ 
βουλία της Γραμματείας Στήριξης Τουριστικών Λιμένων 
είτε ύστερα από αίτηση προς αυτήν οποιοσδήποτε 
ενδιαφερομένου για χωροθέτηση και παραχώρηση της 
χρήσης και εκμετάλλευσης της ζώνης αγκυροβολιού ή 
του καταφυγίου. Για τη χωροθέτηση αυτή απαιτείται η 
υποβολή των παρακάτω δικαιολογητικών: 

α) Γενικό τοπογραφικό διάγραμμα κλίμακας: 1:10.000 


ή απόκομμα χάρτου στο οποίο εμφαίνετα; η ακριβής 
θέση των έργων. 

β) Τοπογραφικό διάγραμμα κλίμακας: 1:1.000 στο 
οποίο θα εμφαίνεται η αιτούμενη θαλάσσια ζώνη. 

γ) Σχέδιο γενικής διάταξης κλίμακας: 1:1.000 των 
προτεινόμενων έργων και εγκαταστάσεων. 

δ) Έκθεση γενικής περιγραφής λιμενικών έργων και 
των λοιπών έργων και εγκαταστάσεων της θαλάσσιας 
ζώνης. . 

ε) Το ερωτηματολόγιο του Πίνακα 3 του άρθρου 16 
της 69269/5387/1990 κοινής υπουργικής απόφασης 
(ΦΕΚ 678 Β ), όπως ισχύει. 

5. Η χωροθέτηση ζώνης αγκυροβολιού και καταφυγίου 
τουριστικών σκαφών γίνεται σύμφωνα με τις διατάξεις 
της παρ. 3 του άρθρου 31 του παρόντος. Η χωροθέτηση 
καταφυγίων τουριστικών σκαφών εντός της ζώνης υ¬ 
φιστάμενου εμπορικού λιμένα γίνεται σύμφωνα με τις 
διατάξεις της παρ. 6 του άρθρου 30 του ν. 2160/1993. 

6. Σε περίπτωση χωροθέτησης ζώνης αγκυροβολιού 
ή καταφυγίου τουριστικών σκαφών με πρωτοβουλία της 
Γραμματείας, η εκτέλεση όλων των προβλεπόμενων 
έργων για τη δημιουργία και λειτουργία τους ανατίθεται 
σε φυσικό ή νομικό πρόσωπο δημόσιου ή ιδιωτικού 
δικαίου, σύμφωνα με τις διατάξεις της παρ. 4 του 
άρθρου 31 του ν. 2160/1993. Η χρήση και η εκμετάλ¬ 
λευσή τους παραχωρείται στον κατά το προηγούμενο 
εδάφιο ανάδοχο των έργων, σύμφωνα με τις διατάξεις 
της παρ. 7 του άρθρου 31 του ν. 2160/1993. 

7. Σε περίπτωση χωροθέτησης ζώνης αγκυροβολιού 
ή καταφυγίου τουριστικών σκαφών, μετά από αίτηση 
οποιουδήποτε ενδιαφερομένου τρίτου, η χρήση και εκ¬ 
μετάλλευση της ζώνης αγκυροβολιού ή του καταφυγίου 
τουριστικών σκαφών παραχωρείται σε αυτόν (φορέα 
διαχείρισης), έναντι ανταλλάγματος, με την απόφαση 
χωροθέτησης του Υπουργού Ανάπτυξης, που δημο¬ 
σιεύεται στην Εφημερίδα της Κυβερνήσεως, σύμφωνο 
με τις διατάξεις της παρ. 3 του άρθρου 31 του ν. 2160/ 
1993. Η παραπάνω αίτηση ανακοινώνεται από τη Γραμ¬ 
ματεία Στήριξης Τουριστικών Λιμένων στην οικεία Νο¬ 
μαρχία και στον οικείο Ο.Τ.Α., οι οποίοι υποχρεούνται 
να την αναρτήσουν στο κατάστημά τους επί σαράντα 
(40) ημέρες. Σε περίπτωση που υποβληθούν στη Γραμ- 
ματεία εντός δεκαπέντε (15) ημερών μετά την εκπνοη 
της παραπάνω προθεσμίας περισσότερες αιτήσεις για 
χωροθέτηση και παραχώρηση της χρήσης και εκμετάλ¬ 
λευσης της ίδιας ζώνης αγκυροβολιού ή του ίδιου 
καταφυγίου τουριστικών σκαφών, η παραχώρηση γίνεται 
με δημόσιο διαγωνισμό που διενεργείται κατ ανάλογη 
εφαρμογή της παρ. 4 του άρθρου 31 του ν. 2160/1993. 
Ο φορέας διαχείρισης αναλαμβάνει την υποχρέωση να 
εκτελέσει τα προβλεπόμενα έργα για τη δημιουργία και 
λειτουργία της ζώνης αγκυροβολιού ή του καταφυγίου 
τουριστικών σκαφών, που του παραχωρήθηκε με την 
παραπάνω διαδικασία. 

8. Τα έργα και οι εγκαταστάσεις που κατασκευάζονται 
στις ζώνες αγκυροβολιού και στα καταφύγια τουριστικών 
σκαφών, ανήκουν κατά κυριότητα στο Δημόσιο/ 

8. Το τελευταίο εδάφιο της παρ. 3 του άρθρου 36 
του ν. 2160/1993 αντικαθίσταται ως έξης: 

"Οι διατάξεις της παρούσας παραγράφου εφαρμόζο¬ 
νται αναλόγως και στην περίπτωση των ζωνών αγκυ¬ 
ροβολιού και των καταφυγίων τουριστικών σκαφών που 

προβλέπονται στο άρθρο 34 του παρόντος, του προα- 
ναφερθέντος ποσοστού μειωμένου κατά πενήντα τσις 
εκατό (50%)/ 

Άρθρο 28 

Κανονισμός Υπηρεσιών Εξωτερικού του Ε.Ο.Τ. και 
μετάταξη προσωπικού 

1. Οι διατάξεις της παρ. 3 του άρθρου 7 του ν. 2244/ 
1994 (ΦΕΚ 168 Ά), όπως αντικαταστάθηκε από την 
παρ. 2 του άρθρου 17 του ν. 2308/1995 (ΦΕΚ 114 Α') 
και τα κατ' εξουσιοδότηση αυτών προεδρικά διατάγματα 
και λοιπές κανονιστικές πράξεις εφαρμόζονται, όπως 
εκάστοτε ισχύουν, και στον τομέα Τουρισμού του Υ¬ 
πουργείου Ανάπτυξης. 

2. Με προεδρικό διαταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών και Ανάπτυξης, ύστερα 
από γνώμη του Διοικητικού Συμβουλίου του ΕΛΛΗΝΙΚΟΥ 
ΟΡΓΑΝΙΣΜΟΥ ΤΟΥΡΙΣΜΟΥ (Ε.Ο.Τ.), καταρτίζεται Κα¬ 
νονισμός Υπηρεσιών Εξωτερικού του Ε.Ο.Τ. με τον 
οποίο ορίζονται η διάρθρωση και οι αρμοδιότητες των 
υπηρεσιών εξωτερικού, οι οργανικές θέσεις του προ¬ 
σωπικού των υπηρεσιών αυτών, τα προσόντα και ο 
τρόπος επιλογής των προϊσταμένων και των υπαλλήλων, 
καθώς και οι προϋποθέσεις και η διάρκεια της μετάθεσης 
και της απόσπασής τους και κάθε άλλη αναγκαία λε¬ 
πτομέρεια. Οι οργανικές θέσεις των υπηρεσιών εξω¬ 
τερικού πληρούνται και με μετάθεση ή με απόσπαση 
μονίμων ή επί θητεία ή με σχέση εργασίας ιδιωτικού 
δικαίου αορίστου χρονου υπαλλήλων του Ε.Ο.Τ. κατά 
προτεραιότητα ή άλλων φορέων και υπηρεσιών του 
δημόσιου τομέα. Τα προσόντα των προϊσταμένων και 
οι προϋποθέσεις και η διάρκεια της μετάθεσης ή από¬ 
σπασης μπορεί νο καθορίζονται και κατά τροποποίηση 
των ισχυουσών διατάξεων. Το επίδομα αλλοδαπής της 
παρ. 1 του άρθρου 5 του ν. 2160/1993 (ΦΕΚ 118 Α’) 
καταβάλλεται και στους υπάλληλους του δημόσιου τομέα 
που υπηρετούν σε υπηρεσίες του Ε.Ο.Τ. στην αλλοδαπή. 
Από τη δημοσίευση του ως άνω προεδρικού διατάγματος 
παύει αυτοδικαίως η μετάθεση και απόσπαση των υ¬ 
παλλήλων που υπηρετούν σε υπηρεσίες εξωτερικού του 
Ε.Ο.Τ., καθώς και η θητεία των προϊσταμένων των 
υπηρεσιών αυτών. Οι υπάλληλοι αυτοί εξακολουθούν 
να ασκουν τα καθήκοντα τους μέχρι να γίνουν οι 
μεταθέσεις ή οι αποσπάσεις στις υπηρεσίες του εξω¬ 
τερικού, σύμφωνα με τις διατάξεις του ως άνω Κανο¬ 
νισμού. Με τα προεδρικά διατάγματα του άρθρου 20 
του ν. 2503/1997 μπορεί να καταργούνται η να ανα- 
διαρθρώνονται οι παραπάνω υπηρεσίες και να τροπο¬ 
ποιούνται ή να συμπληρώνονται οι αρμοδιότητες τους. 

3. Αν στα πλαίσια αναδιάρθρωσης του Ε.Ο.Τ. διαπι¬ 
στώνεται ότι είναι αναγκαία η ορθολογικότερη αναδιά¬ 
ταξη του προσωπικού του, ιδίως λόγω κατάρνησης η 
αναδιάρθρωσης των υπηρεσιών του, μείωσης των δρα¬ 
στηριοτήτων του. ανάγκης μείωσης των δαπανών του 
μείωσης των πόρων του, περιορισμού η εγκατάλειψης 
τομέων εκμετάλλευσης, τότε το πλεονάζον κάθε φύσης 
προσωπικό (μόνιμο με θητεία η με σύμβαση ιδιωτικού 
δικαίου) αυτού και των Υπηρεσιών Αυτεπιστασίας επι¬ 
τρέπεται να μετατάσσεται στο Δημόσιο (κεντρικές υ¬ 
πηρεσίες και υπηρεσίες της περιφέρειας), Ν.Π.Δ.Δ. και 
Ο.Τ.Α. α' και β' βαθμού με την ίδια σχέση εργασίας. Η 


διαπίστωση της ανάγκης αναδιάταξης και μετάταξης 
του προσωπικού κατά κλάδο η ειδικότητα γίνεται από 
το διοικητικό συμβούλιο του Ε.Ο.Τ. και συνοδεύεται 
απαραίτητα από έκθεση με πλήρη στοιχεία ως προς 
την ανάγκη μείωσης του αριθμού του προσωπικού. Στην 
έκθεση αυτή θα πρέπει επιπλέον να αναφέρονται οι 
τυχόν ανάγκες του Ε.Ο.Τ. σε εξειδικευμένο προσωπικό 
και να προβλέπονται τα ιδιαίτερα προσόντα που πρέπει 
να έχει αυτό το προσωπικό, όπως η κατοχή μεταπτυ¬ 
χιακού τίτλου σπουδών, η γνώση μιας τουλάχιστον 
ξένης γλώσσας ή η εξειδίκευση σε συγκεκριμένο τομέα 
δραστηριότητας του Ε.Ο.Τ., που αποδεικνύεται με σχε¬ 
τική εμπειρία τουλάχιστον πέντε (5) ετών. Μετά τη 
διαπίστωση της ανάγκης για μετάταξη του προσωπικού 
καταρτίζεται από το υπηρεσιακό συμβούλιο του Ε.Ο.Τ. 
πίνακας των μετατασσόμενων υπαλλήλων κατά κλάδο 
ή ειδικότητα με κριτήριο τη μη κατοχή από αυτούς των 
παραπάνω εξειδικευμένων προσόντων και κατά τα λοιπά 
την τυχόν δήλωση επιθυμίας του υπαλλήλου γιο μετά¬ 
ταξη, αλλιώς τη σειρά διορισμού η πρόσληψης του 
υπαλλήλου, προηγουμένων των νεότερων. Σε περίπτω¬ 
ση ίδιου ημερολογιακού μήνα διορισμού ή πρόσληψης 
προηγούνται κατά τη μετάταξη κατά σειρά οι άγαμο: 
έναντι των εγγάμων, οι έγγαμοι που δεν έχουν τέκνο 
έναντι των εχόντων ή των εγκύων γυναικών η συυύ^ων 
αυτών και μεταξύ εγγάμων που έχουν τέκνα, αυτοί πτ ■ 
έχουν μικρότερο αριθμό τέκνων. Ο πίνακας αυτός δια¬ 
βιβάζεται στα Υπουργεία Εσωτερικών, Δημοσίας Διοί¬ 
κησης και Αποκέντρωσης και Ανάπτυξης. 

4. Το Υπουργείο Εσωτερικών, Δημοσίας Διοίκησης 
και Αποκέντρωσης καταρτίζει πίνακα με τις κενές θεσεις 
κατά κλάδο και ειδικότητα, καθώς και τις τυχόν αναγκεο 
πέραν των κενών θέσεων των υπηρεσιών και φορέων, 
στους οποίους επιτρέπεται να γίνουν οι παραπονω 
μετατάξεις. 

5. Η μετάταξη διενεργείται με κοινή απόφαση των 
Υπουργών Εσωτερικών, Δημοσίας Διοίκησης και Απο¬ 
κέντρωσης και Ανάπτυξης και του οικείου υπουργού. Η 
μετάταξη γίνεται με μεταφορά της οργανικής θέσης 
του μετατασσομένου. Αν ο μετατασσόμενος δεν κατέχει 
οργανική θέση, η μετάταξη γίνεται σε κενή οργανική 
θέση. Αν δεν υπαρχουν κενές οργανικές θεσεις, τότε 
η μετάταξη γίνεται σε αυνιστώμενες με την απόφαση 
μετάταξης προσωποπαγείς θέσεις με την ίδιο σχέση 
εργασίας και σε ίδιο ή σε συναφή κλάδο η ειδικότητα 
Οι μετατασσόμενοι κατατάσσονται σε βοθμο ανάλογο 
με τα προσόντα τους και τον αναγνωρισμένο από τον 
Ε.Ο.Τ. χρόνο προϋπηρεσίας τους και σε μισθολογικα 
κλιμάκια της οικείας κατηγορίας, ανάλογα με το συνολικό 
χρόνο υπηρεσίας τους στον Ε Ο.Τ.. Η παραπονω βαθ¬ 
μολογική κατάταξη γίνεται μόνο στους φορείς εκείνους 
στους οποίους από τον οργανισμό τους προβλεπεται 
διαβάθμιση των θέσεων. Τυχόν επιπλέον τακτικές α¬ 
ποδοχές διατηρούνται ως προσωπική μισθολογικη δια¬ 
φορά. η οποία μειώνεται με οποιαδηποτε αύξηση των 
αποδοχών ή απολαβών απο οποιαδηποτε αιτία και αν 
προέρχεται μέχρι πλήρους εξισώσεας τους με τις α¬ 
ποδοχές και τις απολαβές της νέας θέσης. Ως -ακτικες 
αποδοχές για την εφαρμονη της παρούσας διαταξπο 
νοούνται ο βασικός μισθός, η τυχόν ΑΤΑ., το χορη¬ 
γούμενο από τον Ε.Ο.Τ επίδομα χρονου υπηρεσίας κα. 
το οικογενειακό επίδομα 

6. Το μετατασσόμενο προσωπικό των προηγούμενων 
παραγράφων επιλέγει αν θα εξακολουθήσει να υπάγεται 
στα ασφαλιστικά ταμεία κύριας και επικουρικής ασφά¬ 
λισης και πρόνοιας του Ε.Ο.Τ. ή θα υπαχθεί στα αντί¬ 
στοιχα ταμεία της νέας του υπηρεσίας. Αν ο εργαζό¬ 
μενος δεν ασκήσει το δικαίωμα επιλογής μέσα σε δύο 
(2) μήνες από την έκδοση της απόφασης μετάταξης, 
θεωρείται ότι επιλέγει τα ασφαλιστικά ταμεία της νέας 
του υπηρεσίας. Μέχρι την ολοκλήρωση της επιλογής, 
το προσωπικό παραμένει ασφαλισμένο στα ασφαλιστικά 
ταμεία που υπαγόταν πριν από τη μεταφορά του. 

7. Οι μετατάξεις αυτού του άρθρου επιτρέπεται να 
διενεργούνται για χρονικό διάστημα τριών (3) χρόνων 
απο την έναρξη ισχύος του παρόντος. Στις μετατάξεις 
αυτού του άρθρου δεν έχουν εφαρμογή οι διατάξεις 
του άρθρου 9 του ν. 2266/1994. 

8. Με κοινή απόφαση των Υπουργών Εσωτερικών, 
Δήμόσιας Διοίκησης και Αποκέντρωσης και Ανάπτυξης 
μπορεί να ρυθμίζεται κάθε άλλη αναγκαία λεπτομέρεια 
για την εφαρμογή των παραγράφων 3-6 του παρόντος 
άρθρου. 

Άρθρο 29 

1. Με προεδρικό διάταγμα, που εκδίδεται με πρόταση 
των Υπουργών Ανάπτυξης, Εσωτερικών, Δημόσιας Διοί¬ 
κησης και Αποκέντρωσης και Οικονομικών, μπορεί να 
μεταβιβάζονται αρμοδιότητες των κεντρικών και περι¬ 
φερειακών υπηρεσιών του Ε.Ο.Τ. στο Υπουργείο Ανά¬ 
πτυξης (τομέας Τουρισμού) και στις Περιφέρειες και 
να καταργούνται ή να αναδιαρθρώνονται αυτές οι υ¬ 
πηρεσίες του Ε.Ο.Τ.. Με όμοιο προεδρικό διάταγμα 
μπορεί να συνιστώνται νέες ή να αναδιαρθρώνονται οι 
υφιστάμενες υπηρεσίες του Υπουργείου Ανάπτυξης (το¬ 
μέας Τουρισμού) και των Περιφερειών, στις οποίες 
μεταβιβάζονται οι αρμοδιότητες, να συνιστώνται ή να 
μεταφέρονται οι αναγκαίες οργανικές θέσεις, να μετα- 
Φέρονται οι αναγκαίοι πόροι, να συνιστώνται τα αναγκαία 
όργανα για την άσκηση των αρμοδιοτήτων και να ρυθ¬ 
μίζονται οι αναγκαίες λεπτομέρειες. 

2. Για την κάλυψη των αναγκών που δημιουργοάνται 
από τη μεταφορά των αρμοδιοτήτων της προηγούμενης 
παραγράφου επιτρέπεται να μετατάσσεται προσωπικό 
του Ε.Ο.Τ. κατά προτεραιότητα στο Υπουργείο Ανά¬ 
πτυξης και στις Περιφέρειες, σύμφωνα με τους όρους 
και με τη διαδικασία που προβλέπονται στο άρθρο 28 
παράγραφοι 3-8 του παρόντος. Ειδικά στις μετατάξεις 
προς τις Περιφέρειες προηγούνται οι υπάλληλοι που 
έχουν προϋπηρεσία σε περιφερειακή υπηρεσία του 
Ε.Ο.Τ.. 

3. Απο την έκδοση του προεδρικού διατάγματος του 
εδαφίου α' της παρ.1 του αυτού άρθρου μέχρι την 
ολοκλήρωση των μετατάξεων της παρ. 2 του άρθρου 
αυτού, οι υπηρετούντες στις εκάστοτε καταργούμενες 
περιφερειακές υπηρεσίες υπάλληλοι του Ε.Ο.Τ. εξακο¬ 
λουθούν να προσφέρουν τις υπηρεσίες τους σπς οικείες 
Περιφέρειες. Οι υπάλληλοι αυτοί θεωρούνται αποσπα- 
σμένοι στην Περιφέρεια μέχρις ότου μεταταγούν. Για 
την απόσπαση εκδίδεται διαπιστωτική πράξη από το 
Γενικό Γραμματέα Περιφέρειας, η οποία κοινοποιείται 
στον Ε.Ο.Τ. και στον υπάλληλο. 

4. Ομοίως από την έκδοση του προεδρικού διατάγ¬ 


ματος του εδαφίου α’ της παρ. 1 το Δημόσιο υπεισέρχεται 
αυτοδικαίως σε όλα τα δικαιώματα και στις υποχρεώσεις 
του Ε.Ο.Τ., που προήλθαν από την άσκηση των μετα¬ 
βιβαζόμενων αρμοδιοτήτων ή απορρέουν από τις κάθε 
φύσης δικαιοπραξίες που έχουν καταρπσθεί από τον 
Ε.Ο.Τ. στα πλαίσια της άσκησης αυτών των αρμοδιο¬ 
τήτων. 

Άρθρο 30 
Τουριστικά τραίνα 

1. Τουριστικό τραίνο ορίζεται το οδικό όχημα ειδικής 
κατηγορίας (μικρογραφία τραίνου) που περιλαμβάνει ένα 
ρυμουλκό όχημα (μηχανή έλξης) και μέχρι τρία (3) 
ρυμουλκούμενα οχήματα συνδεδεμένα μεταξύ τους ως 
μια κυκλοφοριακή μονάδα, κινούμενο επί οδών, συνο¬ 
λικού μήκους όχι μεγαλύτερου των είκοσι (20) μέτρων. 
Οι τεχνικές απαιτήσεις, η διαδικασία έκδοσης έγκρισης 
τύπου και κάθε λεπτομέρεια για την ασφαλή κυκλοφορία 
των οχημάτων αυτών καθορίζονται με απόφαση του 
Υπουργού Μεταφορών και Επικοινωνιών. 

2. Επιτρέπεται η κυκλοφορία τουριστικών τραίνων για 
ειδικές διαδρομές, στις οποίες το όχημα μεταφέρει 
επιβάτες σε περιοχές που παρουσιάζουν τουριστικό ή 
πολιτιστικό ενδιαφέρον με δυνατότητα αποβίβασης και 
επιβίβασης σε προκαθορισμένες στάσεις της διαδρομής 
με εισιτήριο που εκδίδεται μόνο στην αφετηρία. Η 
αφετηρία, η διαδρομή και οι στάσεις καθορίζονται με 
απόφαση του Ε.Ο.Τ., μετά από σύμφωνη γνώμη του 
οικείου Ο.Τ.Α., σχετικά με τη βατότητα της οδού. 

3. Η θέση σε κυκλοφορία τουριστικού τραίνου γίνεται 
μετά από έγκριση του Ε.Ο.Τ., σε επιχειρήσεις οργανι¬ 
σμών τοπικής αυτοδιοίκησης α και β βαθμού και σε 
ΚΤΕΛ του νομοθετικού διατάγματος 102/1973 (α) με 
έδρα την περιοχή που δίδεται η έγκριση κυκλοφορίας 
αυτών, εφόσον έχουν άδεια λειτουργίας τουριστικού 
γραφείου, σύμφωνα με τις διατάξεις του ν. 393/1976 
(ΦΕΚ 199 Α*), όπως ισχύει κάθε φορά, καθώς κα; σε 
γραφεία γενικού ή εσωτερικού τουρισμού. Έγκριση θέ¬ 
σης σε κυκλοφορία τουριστικού τραίνου δίδεται και σε 
οργανισμούς τοπικής αυτοδιοίκησης (Ο.Τ.Α.) χωρίς την 
υποχρέωση κατοχής άδειας λειτουργίας τουριστικού 
γραφείου. 

4. Το κόμιστρο των τουριστικών τραίνων διαμορφώ¬ 
νεται ελεύθερα. Το διαμορφούμενο κάθε φορά κόμιστρο, 
ανακοινώνεται στον οικείο νομάρχη και στην τοπική 
υπηρεσία του Ε.Ο.Τ. τουλάχιστο δεκαπέντε (15) ημέρες 
προ της εφαρμογής του. 

5. Με απόφαση των Υπουργών Ανάπτυξης και Με¬ 
ταφορών και Επικοινωνιών εξειδικεύονται τα κριτήρια 
προσδιορισμού των γεωγραφικών περιοχών κυκλοφο¬ 
ρίας, οι προϋποθέσεις θέσης σε κυκλοφορία του του¬ 
ριστικού τραίνου, τα απαιτούμενα δικαιολογητικά ταξι¬ 
νόμησης και κάθε άλλη σχετική λεπτομέρεια. 

6. Σε περίπτωση παράβασης του παρόντος άρθρου, 
του Κ.Ο.Κ. και της τουριστικής νομοθεσίας επιβάλλονται 
οι κυρώσεις: 

α) του ν. 2094/1992 (ΦΕΚ 182 Α') “Κύρωση του Κώδικα 
Οδικής Κυκλοφορίας·, 

β) του άρθρου 11 του ν. 393/1976 (ΦΕΚ 199 Α ) ’Περι 
τουριστικών γραφείων*, όπως αυτό ισχύει, 

γ) του άρθρου 15 του ν. 2446/1996 (ΦΕΚ 276 Α ) 

’Τροποποίηση του ν. 711/1977 (ΦΕΚ 284 Α*) περί ειδικών 
τουριστικών λεωφορείων και άλλες διατάξεις", 
δ) των άρθρων 3 και 4 του ν. 2160/1993 (ΦΕΚ 118 
Α ) "Ρυθμίσεις για τον Τουρισμό και άλλες διατάξεις". 


'Αρθρο 31 

Καταργούμενες διατάξεις 

Από την έναρξη ισχύος του παρόντος καταργούνται: 

α. η περίπτωση ε' της παρ. 5 του άρθρου 1 του ν. 
2160/1993, με εξαίρεση τις ρυθμίσεις για τις μισθώσεις 
ακινήτων τρίτων, 

β. κάθε άλλη διάταξη νόμου, προεδρικού διατάγματος 
ή υπουργικής απόφασης που αντίκειται στις διατάξεις 
του παρόντος ή ρυθμίζει με διαφορετικό τρόπο θέματα 
που ρυθμίζονται από τον παρόντα νόμο. 


Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 23 Αυγούστου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΈΦΑΝΟΠΟΥΛΟΣ 

οι ΥΠΟΥΡΓΟΙ 


ΕΣΩΤΕΡΙΚΟΝ. ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΑΜΥΝΑΣ 

αλεξ. ΠΑΠΑΔΟΠΟΥΛΟΣ ΛΠ.-ΑΘ. τςοχατζοπουλος 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΠΑΝ. ΠΑΠΑΝΤΩΝΙΟΥ ΒΛΣ. ΠΑΠΛΝΔΡΕΟΥ 


ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΝΣΤ.ΛΑΛΙΩΤΗΣ 

ΔΙΚΑΙΟΣΥΝΗΣ 

ΕΥΑΓ. ΓΤΑΝΝΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡ. ΣΟΥΜΑΚΗΣ 


ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΙΛΤ. ΠΑΠΑίΟΑΝΝΟΥ 

ΠΟΛΙΤΙΣΜΟΥ 

ΕΥΑΓ. ΒΕΝ1ΖΕΛΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝΑΣΤ. ΚΑΑΝΤΕΛΗΣ 


Άρθρο 32 
Έναρξη ισχύος 

Η ισχύς του παρόντος νόμου αρχίζει από τη δημο¬ 
σίευσή του στην Εφημερίδα της Κυβερνήσεως. εκτός 
αν διαφορετικά ορίζεται στις επί μέρους διατάξεις. 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα. 26 Αυγούστου 1998 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΓΤΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡ ΝΗΣΕΩΣ _ - 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 641 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188.1ος όρ.-Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κόρινθου 327 Τ.Κ 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι β σελίδες 200 δρχ. 

-πτητ . Από 8 σελίδες και άνω προσούξηση 100 δρχ. ανά βσέλιδο ή μέρος οστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 
μ π λ Α (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες εππυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων ΑΧΕ.Π. 

Ανωνύμων Εταιρειών 4 Ε.Π.Ε. 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 
2531 


60.000 δρχ. 
70.000 - 

15.000 - 

70.000 - 

30.000 » 
15.000 · 

5.000 * 

10.000 * 
3.000 * 

10.000 » 
250.000 - 


250.000 * 


Κ.Α.Ε. εσόδου υπέρ 
ΤΑΠΕΤ 3512 



12.500 


12.500 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικό τέλη και μπο¬ 
ρεί να στέλνονται με εττττσγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα σπό το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις σπό τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου Δεν 
εγγράφονται συνδρομητές για μικρότερο χρονικό διάστημα, 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικό γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 06.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















